Dan id-dokument fih l-informazzjoni dwar il-prodott approvata għall-Sugammadex Amomed, bil-bidliet li saru mill-aħħar proċedura li affettwat l-informazzjoni dwar il-prodott (<EMA/VR/0000267132>) qed jiġu immarkati.

Għal aktar informazzjoni, ara s-sit web tal-Aġenzija Ewropea għall-Mediċini: https://www.ema.europa.eu/en/medicines/human/EPAR/sugammadex-amomed























ANNESS I

SOMMARJU TAL-KARATTERISTIĊI TAL-PRODOTT


1.	ISEM IL-PRODOTT MEDIĊINALI

Sugammadex Amomed 100 mg/mL soluzzjoni għall-injezzjoni.


2.	GĦAMLA KWALITATTIVA U KWANTITATTIVA

1 mL fih sodju ta’ sugammadex ekwivalenti għal 100 mg ta’ sugammadex.
Kull kunjett ta’ 2 mL fih sodju ta’ sugammadex ekwivalenti għal 200 mg ta’ sugammadex. 

Eċċipjent(i) b’effett magħruf
Fih sa 9.4 mg/mL ta’ sodju (ara sezzjoni 4.4). Għal-lista sħiħa tal-eċċipjenti, ara sezzjoni 6.1.

3.	GĦAMLA FARMAĊEWTIKA

Soluzzjoni għall-injezzjoni (injezzjoni).
Soluzzjoni ċara għal ftit fl-isfar.
Il-pH hu bejn 7 u 8 u l-ożmolalità hi bejn 300 u 400 mOsm/kg.


4.	TAGĦRIF KLINIKU

4.1	Indikazzjonijiet terapewtiċi

It-treġġigħ lura ta’ bblukkar newromuskolari kkawżat mirocuronium jew vecuronium fl-adulti.

Għall-popolazzjoni pedjatrika: sugammadex hu indikat biss għat-treġġigħ lura ta’ rutina ta’ imblokk ikkaġunat minn rocuronium fil-pazjenti pedjatriċi mit-twelid sa 17-il sena.

4.2	Pożoloġija u metodu ta’ kif għandu jingħata

Sugammadex huwa suġġett għal riċetta medika ristretta.

Pożoloġija

Sugammadex għandu jingħata biss minn anestesista jew taħt is-superviżjoni tiegħu. L-użu ta’ teknika ta’ monitoraġġ newromuskolari adattat hu rakkomandat biex isir monitoraġġ tal-irkupru minn bblukkar newromuskolari (ara sezzjoni 4.4).
Id-doża rakkomandata ta’ sugammadex tiddependi fuq il-livell tal-ibblukkar newromuskolari li jrid jitreġġa’ lura.
Id-doża rakkomandata ma tiddependix fuq ir-reġim anestetiku.
Sugammadex jista’ jintuża biex ireġġa’ lura livelli differenti ta’ bblukkar newromuskolari kkaġunat minn rocuronium jew vecuronium:

Adulti

Treġġigħ lura tar-rutina
Hija rakkomandata doża ta’ 4 mg/kg ta’ sugammadex jekk l-irkupru ikun seħħ mill-inqas 1-2 għadd post- tetaniċi (PTC) wara bblukkar ikkaġunat minn rocuronium jew vecuronium. Il-ħin medjan għall-irkupru tal-proporzjon T4/T1 għal 0.9 hu madwar 3 minuti (ara sezzjoni 5.1).
Hija rakkomandata doża ta’ 2 mg/kg ta’ sugammadex jekk ikun seħħ irkupru spontanju sa mill-inqas id-dehra mill-ġdid ta’ T2 wara bblukkar ikkaġunat minn rocuronium jew vecuronium. Il-ħin medjan għall-irkupru tal-proporzjon T4/T1 għal 0.9 hu madwar 2 minuti (ara sezzjoni 5.1).
L-użu tad-dożi rakkomandati għat-treġġigħ lura ta’ rutina ser jirriżulta f’ħin medjan ftit iktar mgħaġġel għall-irkupru tal-proporzjon T4/T1 għal 0.9 ta’ rocuronium meta mqabbel mal-ibblukkar newromuskolari kkawżat minn vecuronium (ara sezzjoni 5.1).

Treġġigħ lura immedjat ta’ bblukkar ikkawżat mirocuronium
Jekk ikun hemm ħtieġa klinika għal treġġigħ lura immedjat wara li jingħata rocuronium, hija rakkomandata doża ta’ 16 mg/kg ta’ sugammadex hi. Meta jingħata 16 mg/kg ta’ sugammadex 3 minuti wara doża bolus ta’ 1.2 mg/kg ta’ rocuronium bromur, jista’ jkun mistenni ħin medjan għall-irkupru tal-proporzjon T4/T1 għal 0.9 ta’ madwar 1.5 minuti (ara sezzjoni 5.1).
M’hemm l-ebda dejta li tirrakkomanda l-użu ta’ sugammadex għat-treġġigħ lura immedjat wara bblukkar ikkawżat minn vecuronium.

L-għoti mill-ġdid ta’ sugammadex
Fis-sitwazzjoni eċċezzjonali tal-okkorrenza mill-ġdid tal-ibblukkar newromuskolari wara l-operazzjoni (ara sezzjoni 4.4) wara doża inizjali ta’ 2 mg/kg jew 4 mg/kg ta’ sugammadex, hi rakkomandata doża ripetuta ta’ 4 mg/kg ta’ sugammadex. Wara t-tieni doża ta’ sugammadex, il-pazjent għandu jiġi mmonitorat mill-qrib biex jiġi żgurat ir-ritorn sostnut tal-funzjoni newromuskolari.

L-għoti mill-ġdid ta’ rocuronium jew vecuronium wara sugammadex
Għall-ħinijiet ta’ stennija għall-għoti mill-ġdid ta’ rocuronium jew vecuronium wara t-treġġigħ lura b’sugammadex, ara sezzjoni 4.4.

Informazzjoni addizzjonali dwar popolazzjoni speċjali

Indeboliment renali
L-użu ta’ sugammadex f’pazjenti b’indeboliment renali sever (inkluż il-pazjenti li jeħtieġu d-dijaliżi (CrCl < 30 mL/min)) mhuwiex rakkomandat (ara sezzjoni 4.4).
Studji f’pazjenti b’indeboliment renali sever ma jipprovdux biżżejjed informazzjoni fuq is-sigurtà biex tappoġġja l-użu ta’ sugammadex f’dawn il-pazjenti (ara wkoll sezzjoni 5.1).
Għal indeboliment renali ħafif u moderat (tneħħija tal-kreatinina ta’ ≥ 30 u < 80 mL/min):
ir-rakkomandazzjonijiet tad-doża huma l-istess bħal dawk tal-adulti mingħajr indeboliment renali.

Pazjenti anzjani
Wara l-għoti ta’ sugammadex wara li terġa titfaċċa T2 wara imblokk indott ta’ rocuronium, il-ħin medjan ta’ rkupru tal-proporzjon T4/T1 huwa għal 0.9 fl-adulti (18-64 sena) kien ta’ 2.2 minuti, f’adulti anzjani (65-74 sena) kien ta’ 2.6 minuti u f’pazjenti anzjani ħafna (75 sena jew aktar) kien ta’ 3.6 minuti. Anke jekk il-ħinijiet ta’ rkupru fl-anzjani għandhom tendenza li jkunu aktar kajmani, l-istess rakkomandazzjoni tad-doża bħal tal-adulti għandha tiġi segwita (ara sezzjoni 4.4).

Pazjenti obeżi
F’pazjenti obeżi, inkluż pazjenti obeżi b’mod morbidu (indiċi tal-massa tal-ġisem ≥ 40 kg/m2), id-doża ta’ sugammadex għandha tkun ibbażata fuq il-piż attwali tal-ġisem. L-istess rakkomandazzjonijiet dwar id-doża bħal dawk għall-adulti għandhom ikunu segwiti.

Indeboliment epatiku
Ma sarux studji f’pazjenti b’indeboliment epatiku. Għandha tingħata attenzjoni meta jiġi kkunsidrat l- użu ta’ sugammadex f’pazjenti b’indeboliment epatiku sever jew meta l-indeboliment epatiku jkun akkumpanjat minn koagulopatija (ara sezzjoni 4.4).
Għal indeboliment epatiku minn ħafif sa moderat: minħabba li sugammadex jitneħħa primarjament mill-kliewi, mhuma meħtieġa l-ebda aġġustamenti fid-doża.

Popolazzjoni pedjatrika (mit-twelid sa 17-il sena)

Sugammadex jista’ jiġi dilwit għal 10 mg/mL biex tiżdied il-preċiżjoni tad-dożaġġ fil- popolazzjoni pedjatrika (ara sezzjoni 6.6).

Treġġigħ lura ta’ rutina
Hija rakkomandata doża ta’ 4 mg/kg għat-treġġigħ lura ta’ bblukkar ikkaġunat mirocuronium jekk l- irkupru jkun laħaq mill-inqas 1-2 PTC.
Hija rakkomandata doża ta’ 2 mg/kg għat-treġġigħ lura ta’ rutina ta’ bblukkar ikkaġunat minn rocuronium meta T2 jidher mill-ġdid (ara sezzjoni 5.1).

Treġġigħ lura immedjat:
It-treġġigħ lura immedjat ma kienx investigat fil-popolazzjoni pedjatrika.

Metodu ta’ kif għandu jingħata
Sugammadex għandu jingħata ġol-vina bħala injezzjoni bolus waħda. L-injezzjoni bolus għandha tingħata malajr, fi żmien 10 sekondi, ġo linja eżistenti ġol-vina (ara sezzjoni 6.6). Sugammadex għandu jingħata biss bħala injezzjoni bolus waħda fil-provi kliniċi.

4.3	Kontraindikazzjonijiet

Sensittività eċċessiva għas-sustanza attiva jew għal kwalunkwe wieћed mill-eċċipjenti elenkati fis- sezzjoni 6.1.

4.4	Twissijiet speċjali u prekawzjonijiet għall-użu

Bħalma hi prattika postanestetika normali wara bbulukkar newromuskolari, hu rrakkomandat li jsir monitoraġġ tal-pazjent fil-perjodu immedjatament wara l-operazzjoni għal avvenimenti mhux mistennija li jinkludu l-okkorrenza mill-ġdid tal-ibblukkar newromuskolari.

Monitoraġġ tal-funzjoni respiratorja matul l-irkupru
L-appoġġ ventilatorju hu obbligatorju għal pazjenti sakemm terġa’ seħħ respirazzjoni spontanja adegwata wara t-treġġigħ lura tal-ibblukkar newromuskolari. Anki jekk l-irkupru mill-ibblukkar newromuskolari jkun sħiħ, prodotti mediċinali oħrajn użati fil-perjodu ta’ waqt u ta’ wara l-operazzjoni jistgħu jnaqqsu l-funzjoni respiratorja u għalhekk l-appoġġ ventilatorju jista’ jkun meħtieġ xorta waħda.
Jekk l-ibblukkar newromuskolari jseħħ mill-ġdid wara l-estubazzjoni, għandha tkun ipprovduta ventilazzjoni adegwata.

L-okkorrenza mill-ġdid ta’ bblukkar newromuskolari
Fi studji kliniċi b’individwi ttrattati brocuronium jew bi vecuronium, fejn sugammadex ingħata permezz ta’ doża ttikkettata għall-profondità tal-ibblukkar newromuskolari, ġiet osservata inċidenza ta’ 0.20% għar-rikorrenza tal-ibblukkar newromuskolari, kif ibbażat fuq il-monitoraġġ newromuskolari jew l-evidenza klinika. L-użu ta’ dożi aktar baxxi minn dawk rakkomandati jista’ jwassal għal riskju miżjud ta’ rikorrenza ta’ bblukkar newromuskolari wara t-treġġigħ lura inizjali u mhuwiex rakkomandat (ara sezzjoni 4.2 u sezzjoni 4.8).

L-effett fuq l-emostażi
Fi studju li sar fuq pazjenti voluntiera, dożi ta’ 4 mg/kg u 16 mg/kg ta’ sugammadex irriżultaw f’estensjonijiet massimi tal-medja tal-ħin tat-tromboplastina parzjalment attivata (aPTT) ta’ 17 u 22% rispettivament u fi proporzjon normalizzat internazzjonali tal-ħin tal-protrombina [PT(INR)] ta’ 11 u 22% rispettivament. Dawn l-estensjonijiet tal-medja tal-aPTT u PT(INR) kienu ta’ tul ta’ ħin qasir (≤ 30 minuta). Abbażi tad-database klinika (N = 3,519) u ta’ studju speċifiku fuq 1 184 pazjent waqt kirurġija għal ksur tal-ġenb/sostituzzjoni ta’ ġog prinċipali ma kien hemm l-ebda effett klinikament rilevanti ta’ sugammadex 4 mg/kg waħedha jew flimkien ma’ mediċini antikoagulanti fuq l-inċidenza ta’ kumplikazzjonijiet ta’ emorraġija qabel jew wara l-operazzjoni.

F’esperimenti in vitro, ġiet osservata interazzjoni farmakodinamika (estensjoni tal-PTT u PT) ma’ antagonisti tal-vitamina K, eparina mhux frazzjonata, eparinojdi b’piż molekulari baxx, rivaroxaban u dabigatran. F’pazjenti li jkunu qed jirċievu antikoagulazzjoni profilattika ta’ rutina ta’ wara operazzjoni, din l-interazzjoni farmakodinamika mhijiex klinikament rilevanti. Għandha tiġi eżerċitata kawtela meta jiġi kkunsidrat l-użu ta’ sugammadex f’pazjenti li jkunu qed jirċievu antikoagulazzjoni terapewtika għal kundizzjoni eżistenti minn qabel jew komorbida.

Żieda fir-riskju ta’ emorraġija ma tistax tiġi eskluża f’pazjenti:
	b’defiċjenzi ereditarji tal-fattur tal-koagulazzjoni tad-demm dipendenti fuq il-vitamina K;
	b’koagulopatiji li kienu jeżistu minn qabel;
	fuq derivati tal-kumarina u b’INR ogħla minn 3.5;
	li jużaw antikoagulanti li jirċievu doża ta’ 16 mg/kg sugammadex.
Jekk ikun hemm ħtieġa medika li sugammadex jingħata lil dawn il-pazjenti, l-anesteżjoloġista jeħtieġ li jiddeċiedi jekk il-benefiċċji jiżbqux ir-riskju possibbli ta’ kumplikazzjonijiet tal-emorraġija filwaqt li jikkunsidra l-istorja medika tal-episodji ta’ emorraġija ta’ dawn il-pazjenti u t-tip ta’ operazzjoni skedata. Jekk sugammadex jingħata lil dawn il-pazjenti, hu rakkomandat li jsir monitoraġġ tal-parametri tal-emostażi u tal-koagulazzjoni.

Ħinijiet ta’ stennija għall-għoti mill-ġdid b’aġenti tal-ibblukkar newromuskolari wara t-treġġigħ lura b’sugammadex

Tabella 1: L-għoti mill-ġdid ta’ rocuronium jew vecuronium wara t-treġġigħ lura tar-rutina (sa 4 mg/kg ta’ sugammadex)
	Ħin minimu ta’ stennija
	NMBA u doża li għandha tingħata

	5 minuti
	1.2 mg/kg ta’ rocuronium

	4 sigħat
	0.6 mg/kg ta’ rocuronium jew
0.1 mg/kg ta’ vecuronium



Il-bidu tal-ibblukkar newromuskolari jista’ jittawwal sa madwar 4 minuti, u ż-żmien li jdum għaddej l-ibblukkar newromuskolari jista’ jitqassar għal madwar 15-il minuta wara l-għoti mill-ġdid ta’ 1.2 mg/kg ta’ rocuronium fi żmien 30 minuta wara l-għoti ta’ sugammadex.

Ibbażat fuq immudellar PK, il-ħin ta’ stennija rakkomandat f’pazjenti b’indeboliment renali ħafif jew moderat għall-użu mill-ġdid ta’ 0.6 mg/kg ta’ rocuronium jew 0.1 mg/kg ta’ vecuronium wara t- treġġigħ lura tar-rutina b’sugammadex għandu jkun ta’ 24 siegħa. Jekk ikun meħtieġ ħin ta’ stennija iqsar, id-doża tarocuronium għal ibblukkar newromuskolari ġdid għandu jkun ta’ 1.2 mg/kg.

L-għoti mill-ġdid tarocuronium jew vecuronium wara treġġigħ lura immedjat (16 mg/kg ta’ sugammadex): Għall-każijiet rari ħafna fejn dan jista’ jkun meħtieġ, huwa ssuġġerit ħin ta’ stennija ta’ 24 siegħa.

Jekk l-ibblukkar newromuskolari jkun meħtieġ qabel ma jkun għadda l-ħin ta’ stennija rrakkomandat, għandu jintuża aġent tal-ibblukkar newromuskolari mhux sterojdali. L-aġent tal-ibblukkar newromuskolari depolarizzanti jista’ jibda jaħdem aktar bil-mod milli mistenni, għaliex frazzjoni sostanzjali ta’ riċetturi nikotiniċi postġunzjonali tista’ tkun għadhaokkupata mill-aġent tal-ibblukkar newromuskolari.

Indeboliment renali
Sugammadex mhux rakkomandat sabiex tintuża f’pazjenti b’indeboliment sever renali, inkluż dawk li jeħtieġu d-dijaliżi (ara sezzjoni 5.1).

Anesteżija ħafifa
Meta l-ibblukkar newromuskolari jkun treġġa’ lura intenzjonalment f’nofs l-għoti tal-loppju fil-provi kliniċi, xi drabi ġew osservati sinjali ta’ anesteżija ħafifa (ċaqliq, sogħla, tkerrih tal-wiċċ u sefsif tat-tubu trakeali).
Jekk l-ibblukkar newromuskolari jkun treġġa’ lura waqt li l-anesteżija jkompli jingħata, dożi addizzjonali tal-anestetiku u/jew opjojdi għandhom jingħataw kif indikat klinikament.

Bradikardija evidenti
F’każijiet rari, ġiet osservata bradikardija evidenti ftit minuti wara l-għoti ta’ sugammadex għat-treġġigħ lura ta’ bblukkar newromuskolari. Xi kultant, il-bradikardija tista’ twassal għal arrest kardijaku. (ara sezzjoni 4.8). Il-pazjenti għandhom jiġu mmonitorjati mill-qrib għal tibdil emodinamiku matul u wara t-treġġigħ lura ta’ bblukkar newromuskolari. Għandu jingħata trattament b’sustanzi antikolinerġiċi jekk tiġi osservata l-bradikardija li tkun klinikament sinifikanti.

Indeboliment epatiku

Sugammadex ma jiġix metabolizzat u lanqas ma jitneħħa mill-fwied; għalhekk, ma sarux studji ddedikati għal dan l-aspett f’pazjenti b’indeboliment epatiku. Pazjenti b’indeboliment epatiku sever għandhom jiġu ttrattati b’attenzjoni kbira (ara sezzjoni 4.2). F’każ li l-indeboliment epatiku jkun akkumpanjat minn koagulopatija, ara l-informazzjoni dwar l-effett fuq l-emostażi.

L-użu fl-Unità tal-Kura Intensiva (ICU)
Sugammadex ma kienx investigat f’pazjenti li kienu qed jirċievu rocuronium jew vecuronium fi sfond ta’ ICU.

L-użu ta’ mediċini għat-treġġigħ lura tal-ibblukkar newromuskolari, minbarra rocuronium jew vecuronium:
Sugammadex m’għandux jintuża biex ireġġa’ lura l-ibblukkar ikkaġunat minn mediċini tal-ibblukkar newromuskolari mhux sterojdi bħal sustanzi komposti ta’ suċċinilkolina jew benżilisokwinolinju. Sugammadex m’għandux jintuża għat-treġġigħ lura ta’ bblukkar newromuskolari kkaġunat minn mediċini tal-ibblukkar newromuskolari sterojdali minbarra rocuronium jew vecuronium, għax m’hemm l-ebda dejta dwar l-effikaċja u s-sigurtà għal dawn is-sitwazzjonijiet. Hi disponibbli dejta limitat għat-treġġigħ lura ta’ bblukkar ikkaġunat minn pancuronium, iżda hu rrakkomandat li ma jintużax is-sugammadex f’din is-sitwazzjoni.

Dewmien fl-irkupru
Kundizzjonijiet assoċjati mal-estensjoni fil-ħin taċ-ċirkolazzjoni, bħal mard kardjovaskulari, età avvanzata (ara sezzjoni 4.2 għal ħin tal-irkupru fl-anzjani), jew stat edematuż (eż. Indeboliment epatiku sever) jistgħu jkunu assoċjati ma’ ħinijiet itwal ta’ rkupru.

Reazzjonijiet ta’ ipersensittività għall-mediċina
It-tobba għandhom ikunu ppreparati għall-possibbiltà ta’ reazzjonijiet ta’ ipersensittività għall-mediċina (li jinkludu reazzjonijiet anafilattiċi) u għandhom jieħdu l-prekawzjonijiet meħtieġa (ara sezzjoni 4.8).

Sodju
Dan il-prodott mediċinali fih sa 9.4 mg ta’ sodju għal kull mL, ekwivalenti għal 0.5 % tat-teħid massimu rakkomandat ta’ kuljum mill-WHO ta’ 2 g ta’ sodju għal adult.

4.5	Interazzjoni ma’ prodotti mediċinali oħra u forom oħra ta’ interazzjoni

L-informazzjoni f’din is-sezzjoni hi bbażata fuq l-affinità ta’ rbit bejn sugammadex u prodotti mediċinali oħrajn, esperimenti mhux kliniċi, studji kliniċi u simulazzjonijiet bl-użu ta’ mudell li jikkunsidra l-effett farmakodinamiku ta’ sustanzi tal-ibblukkar newromuskolari u l-interazzjoni farmakokinetika bejn sustanzi tal-ibblukkar newromuskolari u sugammadex. Abbażi ta’ din id-dejta, mhuma mistennija l-ebda interazzjonijiet farmakodinamiċi klinikament sinifikanti ma’ prodotti mediċinali oħra, bl-eċċezzjoni ta’ dawn li ġejjin:
Għal interazzojnijiet ta’ spostament tat-toremifen u l-aċidu fusidiku ma setgħux ikunu esklużi (mhuma mistennija l-ebda interazzjonijiet klinikament sinifikanti ta’ qbid).
Għal kontraċettivi ormonali, ma tista’ tiġi eskluża linterazzjoni ta’ qbid klinikament rilevanti ( mhuma mistennija l-ebda interazzjonijiet ta’ spostament).

Interazzjonijiet li potenzjalment jistgħu jaffettwaw l-effikaċja ta’ sugammadex (interazzjonijiet ta’ spostament)
Minħabba l-għoti ta’ ċerti prodotti mediċinali wara sugammadex, teoretikament rocuronium jew vecuronium jistgħu jkunu spostati minn sugammadex. B’riżultat ta’ dan, l-okkorrenza mill-ġdid tal-ibblukkar newromuskolari tista’ tkun osservata. F’din is-sitwazzjoni, il-pazjent għandu jkun ivventilat. L-għoti tal-prodott mediċinali li kkawża l-ispostament għandu jitwaqqaf f’każ ta’ infużjoni. F’sitwazzjonijiet fejn interazzjonijiet potenzjali ta’ spostament jistgħu jiġu antiċipati, il-pazjenti għandhom jiġu mmonitorjati bir-reqqa għal sinjali tal-okkorrenza mill-ġdid ta’ bblukkar newromuskolari (għal madwar 15-il minuta) wara l-għoti parenterali ta’ prodott mediċinali ieħor li sseħħ f’perjodu ta’ 7.5 sigħat wara l-għoti ta’ sugammadex.

Toremifen
Għat-toremifen, li għandu affinità ta’ rbit relattivament għolja għal sugammadex u li għalih jistgħu jkunu preżenti konċentrazzjonijiet ta’ plażma relattivament għolja, jista’ jseħħ xi spostament ta’ vecuronium jew rocuronium mill-kumpless ma’ sugammadex. It-tobba għandhom ikunu konxji lI l-irkupru tal-proporzjon T4/T1 għal 0.9 jista’ għalhekk jittardja f’pazjenti li jkunu rċivew it-toremifen fl-istess jum tal-operazzjoni.

L-għoti ġol-vini tal-aċidu fusidiku
L-użu tal-aċidu fusifiku fil-fażi ta’ qabel l-operazzjoni jista’ joħloq xi dewmien fl-irkupru tal-proporzjon T4/T1 sa 0.9. L-ebda rikorrenza ta’ bblukkar newromuskolari mhu mistennija fil-fażi ta’ wara l-operazzjoni, ladarba r-rata tal-infużjoni tal-aċidu fusidiku hi fuq perjodu ta’ diversi sigħat u l-livelli fid-demm huma kumulattivi tul 2-3 ijiem. Għall-għoti mill-ġdid ta’ sugammadex, ara sezzjoni 4.2.

Interazzjonijiet li potenzjalment jistgħu jaffettwaw l-effikaċja ta’ prodotti mediċinali oħra (interazzjonijiet ta’ qbid)
Minħabba l-għoti ta’ sugammadex, ċerti prodotti mediċinali jistgħu jsiru inqas effettivi minħabba t-tnaqqis fil-konċentrazzjonijiet tal-plażma (ħielsa). Jekk tiġi osservata sitwazzjoni bħal din, huwa rakkomandat li t-tabib jikkunsidra l-għoti mill-ġdid tal-prodott mediċinali, l-għoti ta’ prodott mediċinali li jkun terapewtikament ekwivalenti (preferibbilment minn klassi differenti ta’ kimiċi) u/jew interventi mhux farmakoloġiċi, kif ikun xieraq.

Kontraċettivi ormonali
L-interazzjoni bejn 4 mg/kg ta’ sugammadex u l-proġestoġen kienet imbassra li ser twassal għal tnaqqis fl-espożizzjoni għall-proġestoġen (34% ta’ l-AUC), li hija simili għat-tnaqqis osservat meta doża ta’ kuljum ta’ kontraċettiv orali tittieħed 12-il siegħa tard, li jista’ jwassal għal tnaqqis fl-effikaċja tiegħu. Għall-estroġeni, l-effett hu mistenni li jkun inqas. Għalhekk, l-għoti ta’ doża bolus ta’ sugammadex hija kkunsidrata li hija ekwivalenti għal doża waħda ta’ kuljum li ma titteħidx ta’ kontraċettiv sterojdali orali (jew ikkombinata jew proġestoġen biss). Jekk sugammadex jingħata fl-istess jum meta jittieħed kontraċettiv orali, għandha ssir referenza għal parir dwar doża li ma titteħidx, fil-fuljett ta’ tagħrif tal-kontraċettiv orali. Fil-każ ta’ kontraċettivi ormonali mhux orali, il-pazjent għandu juża metodu kontraċettiv mhux ormonali addizzjonali fis-7 ijiem ta’ wara u jirreferi għall-parir fil-fuljett ta’ tagħrif tal-prodott.

Interazzjonijiet minħabba l-effett li jdum tarocuronium jew vecuronium
Meta prodotti mediċinali li jsaħħu l-ibblukkar newromuskolari jintużaw fil-perjodu ta’ wara l-operazzjoni, għandha tingħata attenzjoni speċjali għall-possibbiltà tal-okkorrenza mill-ġdid tal-ibblukkar newromuskolari (ara sezzjoni 4.4). Jekk jogħġbok irreferi għall-fuljett ta’ tagħrif tarocuronium jew vecuronium għal-lista tal-prodotti mediċinali speċifiċi li jsaħħu l-ibblukkar newromuskolari. F’każ li tiġi osservata l-okkorrenza mill-ġdid tal-ibblukkar newromuskolari, il-pazjent jista’ jkollu bżonn ta’ ventilazzjoni mekkanika u l-għoti mill-ġdid ta’ sugammadex (ara sezzjoni 4.2).

Interferenza mat-testijiet tal-laboratorju
B’mod ġenerali, sugammadex ma jinterferixxix mat-testijiet tal-laboratorju, bl-eċċezzjoni possibbli tal-analiżi tas-serum proġesteron. Interferenza ma’ dan it-test ġiet osservata f’konċentrazzjonijiet tal-plażma ta’ sugammadex ta’ 100 mikrogramma/mL (livell massimu tal-plażma wara injezzjoni bolus ta’ 8 mg/kg).

Fi studju li sar fuq pazjenti voluntiera, dożi ta’ 4 mg/kg u 16 mg/kg ta’ sugammadex irriżultaw fl-estensjoni tal-medja massima tal-aPTT bi 17 u 22% rispettivament u tal-PT (INR) bi 11 u 22% rispettivament. Dawn l-estensjonijiet limitati tal-medja tal-aPTT u l-PT (INR) kienu ta’ tul ta’ ħin qasir (≤ 30 minuta). F’esperimenti in vitro, ġiet osservata interazzjoni farmakodinamika (titwil tal-PTT u l-PT) mal-antagonisti tal-vitamina K, eparina mhux frazzjonata, eparinojdi b’piż molekulari baxx, rivaroxaban u dabigatran (ara sezzjoni 4.4).

Popolazzjoni pedjatrika
Ma twettqu l-ebda studji formali dwar l-interazzjonijiet. L-interazzjonijiet imsemmija hawn fuq għall-adulti u t-twissijiet f’sezzjoni 4.4 għandhom jiġu kkunsidrati wkoll għall-popolazzjoni pedjatrika.

4.6	Fertilità, tqala u treddigħ

Tqala
Għal sugammadex, m’hemm l-ebda dejta klinika disponibbli dwar l-użu fin-nisa tqal esposti.
Studji f’annimali ma jurux effetti dannużi diretti jew indiretti fuq it-tqala, fuq l-iżvilupp ta l-embriju/fetu, ħlas jew l-iżvilupp wara t-twelid.
Wieħed għandu joqgħod attent meta jagħti sugammadex lil nisa tqal.

Treddigħ
Mhux magħruf jekk sugammadex jitneħħiex fil-ħalib tas-sider uman. Studji f’annimali wrew it-tneħħija ta’ sugammadex fil-ħalib tas-sider uman. B’mod ġenerali, l-assorbiment orali ta’ ċiklodestrini hu baxx u mhu antiċipat l-ebda effett fuq it-tarbija li tkun terda’ wara l-għoti ta’ doża waħda lill-mara li tkun tredda’. Gћandha tittieћed deċiżjoni jekk il-mara twaqqafx it-treddigћ jew twaqqafx it-trattament b’sugammadex, wara li jiġi kkunsidrat il-benefiċċju ta’ treddigћ gћat-tarbija u l-benefiċċju tat-terapija gћall-mara.

Fertilità
L-effetti ta’ sugammadex fuq il-fertilità tal-bniedem ma kinux investigati. Studji f’annimali biex jevalwaw il-fertilità ma jurux effetti ta’ ħsara.

4.7	Effetti fuq il-ħila biex issuq u tħaddem magni 

Il-bSugammadex Amomed m’għandha l-ebda effett jew ftit li xejn għandu effett fuq il-ħila tas-sewqan u t-tħaddim tal-magni.

4.8	Effetti mhux mixtieqa

Sommarju tal-profil tas-sigurtà
Sugammadex jingħata flimkien mal-aġenti tal-ibblukkar newromuskolari u anestetiċi f’pazjent li kellhom bżonn operazzjoni. Il-kawżalità ta’ avvenimenti avversi hija għalhekk diffiċli biex tiġi vvalutata. L-iktar reazzjonijiet avversi rrappurtati b'mod komuni f’pazjenti li kellhom bżonn operazzjoni kienu s-sogħla, kumplikazzjoni fil-passaġġ respiratorju mill-anesteżija, kumplikazzjonijiet anestetiċi, ipertensjoni proċedurali u kumplikazzjoni proċedurali omuni (≥ 1/100 sa < 1/10)).

Tabella 2: Lista f’tabella tar-reazzjonijiet avversi
Is-sigurtà ta’ sugammadex ġie evalwat fi 3 519-il pazjent uniku f’bażi tad-dejta tas-sigurtà miġbura tal-fażi I-III. Ir-reazzjonijiet avversi li ġejjin ġew irrappurtati fi provi kliniċi bi plaċebo fejn l-individwi rċevew anesteżija u/jew aġenti tal-ibblukkar newromuskolari (1 078 esponiment tal-individwu għal sugammadex meta mqabbel ma’ 544 għal plaċebo):
Ir-reazzjonijiet avversi huma elenkati skont is-sistema tal-klassifika tal-organi u l-frekwenza [Komuni ħafna (≥ 1/10), komuni (≥ 1/100 sa < 1/10), mhux komuni (≥ 1/1 000 sa < 1/100), rari (≥ 1/10 000 sa < 1/1 000), rari ħafna (< 1/10 000)]

	Sistema tal-klassifika tal- organi
	Frekewenza
	Reazzjonijiet avversi (Termini ppreferuti)

	Disturbi fis-sistema immuni
	Mhux komuni
	Reazzjonijiet ta’ ipersensittività għall-mediċina (ara sezzjoni 4.4)

	Disturbi respiratorji, toraċiċi u medjastinali
	Komuni
	Sogħla

	Korriment, avvelenament u komplikazzjonijiet proċedurali
	Komuni
	Kumplikazzjoni fil-passaġġ respiratorju waqt l-anesteżija

Kumplikazzjoni anestetika (ara sezzjoni 4.4)

Ipertensjoni waqt xi proċedura

Kumplikazzjoni ta’ xi proċedura



Deskrizzjoni tar-reazzjonijiet avversi magħżula
Reazzjonijiet ta’ ipersensittività għall-mediċina
Kien hemm reazzjonijiet ta’ ipersensittività, li jinkludu l-anafilassi, f’xi pazjenti u voluntiera (għal informazzjoni dwar voluntiera b’saħħithom, ara Informazzjoni dwar voluntiera b’saħħithom hawn taħt). Fil-provi kliniċi ta’ pazjenti li kellhom bżonn operazzjoni, dawn ir-reazzjonijiet ma kinux rapportati b’mod komuni u għar-rapporti ta’ wara t-tqegħid fis-suq, il-frekwenza mhix magħrufa.
Dawn ir-reazzjonijiet kienu jvarjaw minn reazzjonijiet iżolati fuq il-ġilda għal reazzjonijiet sistemiċi serji (i.e. anafilassi, xokk anafilattiku) u seħħew f’pazjenti li ma kellhomx esppniment minn qabel għal sugammadex.
Is-sintomi assoċjati ma’ dawn ir-reazzjonijiet jistgħu jinkludu: fwawar, ħakk, raxx ta' eritematoż (sever), pressjoni baxxa, takikardja, nefħa fl-ilsien, nefħa fil-griżmejn, bronkospażmu u avvenimenti ta’ bblukkar tal-pulmun. Reazzjonijiet ta’ ipersensittività severi jistgħu jkunu fatali.
Fir-rapporti ta’ wara t-tqegħid fis-suq, ġiet osservata sensittività eċċessiva għal sugammadex kif ukoll għall-kumpless ta’ sugammadex u rocuronium.

Kumplikazzjoni fil-passaġġ respiratorju minħabba l-anesteżija
Kumplikazzjonijiet fil-passaġġ respiratorju minħabba l-anesteżija inkluż reżistenza kontra t-tubu endotrakeali, sogħla, reżistenza ħafifa, reazzjoni ta’ tqanqil sesswali waqt l-operazzjoni, sogħla waqt il-proċedura anestetika jew waqt l-operazzjoni, jew nifs spontanju tal-pazjent relatat mal-proċedura anestetika.

Kumplikazzjoni tal-anestetiku
Kumplikazzjonijiet tal-anestetiku, li huma indikattivi għar-restawr tal-funzjoni newromuskolari, inkluż il-moviment tar-riġel/driegħ jew tal-ġisem, jew sogħla waqt il-proċedura anestetika jew waqt l-operazzjoni, tkerrih tal-wiċċ u sefsif tat-tubu endotrakeali (ara sezzjoni 4.4).

Kumplikazzjoni proċedurali
Il-kumplikazzjonijiet proċedurali inkludew is-sogħla, takikardija, bradikardija, moviment, u żieda fir-rata tat-taħbit tal-qalb.

Bradikardija evidenti
Wara t-tqegħid fis-suq, ġew osservati każijiet iżolati ta’ bradikardija evidenti u ta’ bradikardija b’arrest kardijaku ftit minuti wara l-għoti ta’ sugammadex (ara sezzjoni 4.4).

L-okkorrenza mill-ġdid tal-ibblukkar newromuskolari
Fi studji kliniċi b’individwi ttrattati brocuronium jew vecuronium, fejn sugammadex ingħata permezz ta’ doża tikkettata għall-profondità tal-ibblukkar newromuskolari (N = 2 022), ġiet osservata inċidenza ta’ 0.20% għall-okkorrenza mill-ġdid ta’ bblukkar newromuskolari abbażi tas-sorveljanza newromuskolari jew l-evidenza klinika (ara sezzjoni 4.4).

Informazzjoni fuq il-voluntiera b’saħħithom
Studju randomizzat, double blind eżamina l-inċidenza tar-reazzjonijiet ta’ ipersensittività għall- mediċina f’voluntiera b’saħħithom li ngħataw sa 3 dożi ta’ plaċebo (N = 76), 4 mg/kg ta’ sugammadex (N = 151) jew 16 mg/kg ta’ sugammadex (N = 148). Rapporti ta’ ipersensittività suspettati ġew aġġudikati minn kumitat mgħammad. L-inċidenza tal-ipersensittività aġġudikata kienet ta’ 1.3 %, 6.6 % u 9.5 % fil-grupp tal-plaċebo, dak ta’ 4 mg/kg ta’ sugammadex u ta’ 16 mg/kg sugammadex, rispettivament. Ma kien hemm l-ebda rapport ta’ anafilassi wara il-plaċebo jew 4 mg/kg ta’ sugammadex. Kien hemm każ wieħed ta’ anafilassi aġġudikata wara l-ewwel doża ta’ 16 mg/kg ta’ sugammadex (inċidenza ta’ 0.7 %). Ma kien hemm l-ebda evidenza ta’ żieda fil-frekwenza jew is-severità ta’ ipersensittività b’dożi ripetuti ta’ sugammadex.
Fi studju preċedenti mfassal b’mod simili, kien hemm tliet każijiet aġġudikati ta’ anafilassi, kollha wara 16 mg/kg ta’ sugammadex (inċidenza ta’ 2.0 %).
Fil-bażi tad-dejta Fażi 1 Miġbura, Każijiet Avversi kkunsidrati bħala komuni (≥ 1/100 sa < 1/10) jew komuni ħafna (≥ 1/10) u aktar frekwenti fost l-individwi ttrattati b’sugammadex milli fil-grupp tal-plaċebo, jinkludu disgewżja (10.1 %) , uġigħ ta’ ras (6.7 %), dardir (5.6 %), urtikarja (1.7 %), prurite (1.7 %), sturdament, (1.6 %), rimettar (1.2 %) u wġigħ addominali (1.0 %).

Informazzjoni addizzjonali dwar popolazzjonijiet speċjali

Pazjenti pulmonari
Fid-dejta ta’ wara t-tqegħid fis-suq u fi prova klinika ddedikata waħda f’pazjenti b’passat mediku ta’ kumplikazzjonijiet pulmonari, il-bronkospażmu kien irrappurtat bħala avveniment avvers relatat possibbli. Bħal fil-każ tal-pazjenti kollha b’passat mediku ta’ kumplikazzjonijiet pulmonari, it-tabib għandu jkun konxju mill-possibbiltà tal-okkorrenza ta’ bronkospażmu.

Popolazzjoni pedjatrika

Fi studji ta’ pazjenti pedjatriċi mit-twelid sa 17-il sena, il-profil tas-sigurtà ta’ sugammadex (sa 4 mg/kg) ġeneralment kien simili għall-profil osservat fl-adulti.

Pazjenti mobidament obeżi

Fi prova klinika waħda dedikata f’pazjenti morbidament obeżi, il-profil tas-sigurtà kien ġeneralment simili għall-profil f’pazjenti adulti fi studji miġbura ta’ Fażi 1 sa 3 (ara Tabella 2).

Pazjenti b’mard sistemiku sever

Fi prova f’pazjenti li ġew ivvalutati bħala ta’ Klassi 3 jew 4 tal-American Society of Anesthesiologists - ASA) (pazjenti b’mard sistemiku sever jew pazjenti b’mard sistemiku sever li huwa ta’ periklu kontinwu għall-ħajja), il-profil tar-reazzjonijiet avversi f’dawn il-pazjenti ta’ Klassi 3 u 4 tal-ASA kien ġeneralment simili għal dak tal-pazjenti adulti fl-istudji miġbura ta’ Fażi 1 sa 3 (ara tabella 2 u sezzjoni 5.1).

Rappurtar tar-reazzjonijiet avversi suspettati
Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti tal-kura tas-saħħa huma mitluba li jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9	Doża eċċessiva

Fi studju kliniċi, każ wieħed ta’ doża eċċessiva aċċidentali b’40 mg/kg kien irrappurtat mingħajr l-ebda reazzjonijiet avversi sinifikanti. Fi studju dwar it-tolleranza fil-bniedem, sugammadex ingħata f’dożi sa 96 mg/kg. Ma ġew irrappurtati l-ebda avvenimenti avversi marbuta mad-doża u lanqas avvenimenti avversi serji.
Sugammadex jista’ jitneħħa bl-użu ta’ emodijaliżi b’filtru ta’ fluss għoli, imma mhux b’filtru ta’ fluss baxx. Abbażi tal-istudji kliniċi, il-konċentrazzjonijiet ta’ sugammadex fil-plażma jitnaqqsu sa 70% wara sessjoni ta’ dijaliżi tad-demm ta’ 3 sa 6 sigħat.


5.	PROPRJETAJIET FARMAKOLOĠIĊI

5.1	Proprjetajiet farmakodinamiċi

Kategorija farmakoterapewtika: il-prodotti terapewtiċi l-oħrajn kollha, antidoti, kodiċi tal-ATC: V03AB35.

Mekkaniżmu ta’ azzjoni
Sugammadex hu ċiklodestrina gamma modifikata li hi Aġent Selettiv Rilassanti li Jorbot. Huwa jifforma kumpless mal-aġenti tal-ibblukkar newromuskolari rocuronium jew vecuronium fil-plażma u b’hekk inaqqas l-ammont tal-aġent tal-ibblukkar newromuskolari disponibbli biex jintrabat mar-riċetturi nikotiniċi fil-ġunzjoni newromuskolari. Dan jirriżulta fit-treġġigħ lura tal-ibblukkar newromuskolari kkaġunat minn rocuronium jew vecuronium.

Effetti farmakodinamiċi
Sugammadex ingħata f’dożi li jvarjaw minn 0.5 mg/kg sa 16 mg/kg fi studji dwar ir-rispons għad-doża ta’ bblukkar ikkaġunat mirocuronium (0.6, 0.9, 1.0 u 1.2 mg/kg ta’ rocuronium bromur bid-dożi ta’ manteniment jew mingħajrhom) u bblukkar ikkaġunat minn vecuronium (0.1 mg/kg ta’ vecuronium bromur bid-dożi ta’ manteniment jew mingħajrhom ) f’ħinijiet/profonditajiet differenti tal-ibblukkar.
F’dawn l-istudji kienet osservata relazzjoni ċara bejn id-doża u r-rispons.

Effikaċja klinika u sigurtà
Sugammadex jista’ jingħata f’diversi punti ta’ ħin wara l-għoti ta’ rocuronium jew vecuronium bromur:

Treġġigħ lura tar-rutina – ibblukkar newromuskolari profond
Fi studji importanti ħafna, il-pazjenti kienu assenjati b’mod każwali għall-grupp tarocuronium jew vecuronium. Wara l-aħħar doża tarocuronium jew vecuronium, f’1-2 PTCs, 4 mg/kg ta’ sugammadex jew 70 mcg/kg ta’ neostigmina ngħatat f’ordni każwali. Il-ħin mill-bidu tal-għoti ta’ sugammadex jew tan-neostigmina sal-irkupru tal-proporzjon T4/T1 sa 0.9 kien:

Tabella 3: Il-ħin (minuti) mill-għoti ta’ sugammadex jew neostigmina fi bblukkar newromuskolari pro fond (1-2 PTCs) wara rocuronium jew vecuronium sal-irkupru tal-proporzjon T4/T1 sa 0.9
	Aġent tal-ibblukkar newromuskolari
	Kors tat-trattament

	
	Sugammadex (4 mg/kg)
	Neostigmina (70 mcg/kg)

	Rocuronium
	
	

	N
	37
	37

	Medjan (minuti)
	2.7
	49.0

	Medda
	1.2-16.1
	13.3-145.7

	Vecuronium
	
	

	N
	47
	36

	Medjan (minuti)
	3.3
	49.9

	Medda
	1.4-68.4
	46.0-312.7



Treġġigħ lura tar-rutina – ibblukkar newromuskolari moderat
Fi studju ieħor importanti ħafna, il-pazjenti kienu assenjati b’mod każwali għall-grupp tarocuronium jew vecuronium. Wara l-aħħar doża tarocuronium jew vecuronium, meta T2 deher mill-ġdid, ingħataw 2 mg/kg ta’ sugammadex jew 50 mcg/kg neostigmine kien mogħti f’ordni każwali. Il-ħin mill-bidu tal-għoti ta’ sugammadex jew neostigmine għall-irkupru tal-proporzjon T4/T1 għal 0.9 kien ta’:

Tabella 4: Il-ħin (minuti) mill-għoti ta’ sugammadex jew neostigmine meta T2 deher mill-ġdid wara rocuronium jew vecuronium sa l-irkupru tal-proporzjon T4/T1 sa 0.9
	Aġent ta’ l-ibblukkar newromuskolari
	Kors tat-trattament

	
	Sugammadex (2 mg/kg)
	Neostigmina (50 mcg/kg)

	Vecuronium
	
	

	N
	48
	45

	Medjan (minuti)
	2.1
	18.9

	Medda
	1.2-64.2
	2.9-76.2



It-treġġigħ lura permezz ta’ sugammadex tal-ibblukkar newromuskolari kkaġunat minn rocuronium kien imqabbel mat-treġġigħ lura tal-ibblukkar newromuskolari permezz tan-neostigmina kkaġunat mis-cis-atracurium. Fid-deha mill-ġdid ta’ T2 doża ta’ 2 mg/kg sugammadex jew 50 msg/kg neostigmine ġie mogħti.Sugammadex ipprovda treġġigħ lura iktar mgħaġġel tal-ibblukkar newromuskolari kkaġunat mirocuronium meta mqabbel mat-treġġigħ lura tal-ibblukkar newromuskolari bin-neostigmina kkaġunat mis-cis-atracurium:

Tabella 5: Il-ħin (minuti) mill-għoti ta’ sugammadex jew in-neostigmina fid-dehra mill-ġdid tat-T2 wara rocuronium jew cis-atracurium sal-irkupru tal-proporzjon T4/T1 sa 0.9
	Aġent tal-ibblukkar newromuskolari
	Kors tat-trattament

	
	Rocuronium u sugammadex (2 mg/kg)
	Cis-atracurium u neostigminea(50 mcg/kg)

	N
	34
	39

	Medjan (minuti)
	1.9
	7.2

	Medda
	0.7-6.4
	4.2-28.2



Għal treġġigħ lura immedjat
Il-ħin sal-irkupru minn ibblukkar newromuskolari kkaġunat minn suċċinilkolina (1 mg/kg) ġie mqabbel ma sugammadex (16 mg/kg, 3 minuti wara) – irkupru ikkaġunat minn ibblukkar newromuskolari kkaġunat minn imblokk newromuskolari (1.2 mg/kg).

Tabella 6: Il-ħin (minuti) mill-għoti ta’ rocuronium u sugammadex jew suċċinilkolina sal- irkupru ta’ 10% T1
	Sustanza tal-imblukkatur newromuskolari
	Kors tat-trattament

	
	Rocuronium u sugammadex (16 mg/kg)
	Suċċinilkolina (1 mg/kg)

	N
	55
	55

	Medjan (minuti)
	4.2
	7.1

	Medda
	3.5-7.7
	3.7-10.5



F’analiżi miġbura, il-ħinijiet li ġejjin ta’ l-irkupru għal 16 mg/kg ta’ sugammadex wara 1.2 mg/kg ta’ rocuronium bromur kienu rrappurtati:

Tabella 7: Il-ħin (minuti) mill-għoti ta’ sugammadex wara 3 minuti wara l-għoti tarocuronium sal-irkupru tal-proporzjon T4/T1 sa 0.9, 0.8 jew 0.7
	
	T4/T1 sa 0.9
	T4/T1 sa 0.8
	T4/T1 sa 0.7

	N
	65
	65
	65

	Medjan (minuti)
	1.5
	1.3
	1.1

	Medda
	0.5-14.3
	5-6.2
	0.5-3.3



Indeboliment renali
Żewġ studji ta’ prova miftuħa qabblu l-effikaċja u s-sigurtà ta’ sugammadex f’pazjenti li kellhom bżonn operazzjoni b’indeboliment sever renali jew mingħajru. Fi studju wieħed, sugammadex ingħata wara bblukkar ikkaġunat mirocuronium f’1-2 PTCs (4 mg/kg; N = 68); fl-istudju l-ieħor, sugammadex ingħata mad-dehra mill-ġdid ta’ T2 (2 mg/kg; N = 30). Il-pazjenti li kellhom indeboliment renali sever damu xi ftit aktar biex irkupraw mill-ibblukkar meta mqabbla mal-pazjenti mingħajr indeboliment renali. Ma kienx hemm rapporti ta’ bblukkar newromuskolari residwu jew okkorrenza mill-ġdid tal-ibblukkar newromuskolari f’pazjenti b’indeboliment renali sever f’dawn l-istudji.

Pazjenti morbidament severi
Prova ta’ 188 pazjent li ġew dijanjostikati bħala morbidament obeżi investigat iż-żmien tal-irkupru minn ibblukkar newromuskolari moderat jew profond indott mirocuronium jew vecuronium. Il- pazjenti rċevew 2 mg/kg jew 4 mg/kg ta’ sugammadex, kif xieraq għal-livell tal-ibblukkar, mogħtija doża skont il-piż attwali tal-ġisem jew il-piż ideali tal-ġisem b’mod każwali u double-blinded. Maqsum skont il-fond tal-ibblukkar u l-aġent tal-ibblukkar newromuskolari, iż-żmien medjan għal irkupru għal proporzjon ta’ train-of-four (TOF) ≥ 0.9 f’pazjenti li ġew mogħtija skont il-piż tal-ġisem attwali (1.8 minuti) kien statistikament u sinifikament aktar veloċi (p < 0.0001) meta mqabbel ma’ pazjenti li ġew mogħtija doża skont il-piż ideali tal-ġisem (3.3 minuti).

Popolazzjoni Pedjatrika
Minn sentejn sa < 17-il sena
Prova ta’ 288 pazjent li kellhom minn sentejn sa < 17-il sena investigat is-sigurtà u l-effikaċja ta’ sugammadex kontra n-neostigmina bħala aġent ta’ treġġigħ lura minn ibblukkar newromuskolari kkaġunat mirocuronium jew vecuronium.

L-irkupru minn ibblukkar moderat għal proporzjon ta’ TOF ta’ ≥ 0.9 kien ħafna aktar veloċi fil-grupp ta’ sugammadex 2 mg/kg meta mqabbel mal-grupp tan-neostigmina (medja ġeometrika ta’ 1.6 minuti għal sugammadex 2 mg/kg u 7.5 minuti għan-neostigmina, proporzjon ta’ medji ġeometriċi 0.22, 95 % CI (0.16, 0.32), (p< 0.0001)). Sugammadex 4 mg/kg kiseb treġġigħ minn ibblukkar fond b’medja ġeometrika ta’ 2.0 minuti, b’mod simili għar- riżultati osservati fl-adulti. Dawn l-effetti kienu konsistenti għall-koorti tal-etajiet kollha li ġew studjati (sentejn sa < 6: 6 sa < 12: 12 sa < 17-il sena) u kemm għal rocuronium kif ukoll għal vecuronium. (ara sezzjoni 4.2).

Mit-twelid sa sentejn
Prova ta’ 145 pazjent mit-twelid sa < sentejn investigat is-sigurtà u l-effikaċja ta’ sugammadex kontra neostigmine bħala aġent ta’ treġġigħ lura għal imblokk newromuskolari kkaġunat minn rocuronium jew vecuronium. Il-ħin għall-irkupru newromuskolari minn imblokk moderat kien sinifikament aktar rapidu (p = 0.0002) f’parteċipanti li ngħataw doża ta’ sugammadex 2 mg/kg meta mqabbel ma’ neostigmine (medjan ta’ 1.4 minuti għal sugammadex 2 mg/kg u 4.4 minuti għal neostigmine; proporzjon ta’ periklu = 2.40, 95% CI: 1.37, 4.18). Sugammadex 4 mg/kg kiseb irkupru newromuskolari rapidu minn imblokk fond b’medjan ta’ 1.1 minuta. Dawn l-effetti kienu konsistenti għall-koorti tal-età kollha li ġew studjati (mit-twelid sa 27 jum; 28 jum sa < 3 xhur; 3 xhur sa < 6 xhur u 6 xhur sa < sentejn). Ara sezzjoni 4.2.

Pazjenti b’mard sistemiku sever
Prova ta’ 331 pazjent li ġew ivvalutati bħala Klassi 3 jew 4 tal-ASA investigat l-inċidenza ta’ aritmiji li dehru mit-trattament (bradikardija tas-sinus, takikardija tas-sinus, jew aritmiji kardijaċi oħra) wara l-għoti ta’ sugammadex.
F’pazjenti li rċivew sugammadex (2 mg/kg, 4 mg/kg, jew 16 mg/kg), l-inċidenza tal-arritmiji li dehru mit-trattament kienet ġeneralment simili għan-neostigmina (50 µg/kg sa doża massima ta’ 5 mg) + glikopirolat (10 µg/kg sa doża massima ta’ 1 mg). Il-profil tar-reazzjonijiet avversi fil-pazjenti ta’ Klassi 3 u 4 tal-ASA kien ġeneralment simili għal dak tal-pazjenti adulti fl-istudji miġbura ta’ Fażi 1 sa 3; għalhekk, mhu meħtieġ l-ebda aġġustament fid-doża (ara sezzjoni 4.8).

5.2	Tagħrif farmakokinetiku

Il-parametri farmakokinetiċi ta’ sugammadex kienu kkalkulati mis-somma totali tal-konċentrazzjonijiet mhux marbutin kumplessivament ta’ sugammadex u tal-konċentrazzjonijiet marbutin kumplessivament ta’ sugammadex. Il-parametri farmakokinetiċi hekk kif jiġu kkunsidrati t-tneħħija u l-volum tad-distribuzzjoni li huma l-istess għal sugammadex mhux marbut kumplessivament u għal dak marbut kumplessivament f’pazjenti li ngħataw l-anesteżija.

Distribuzzjoni
Il-volum osservat tad-distribuzzjoni fl-istat fiss b’sugammadex hu ta’ madwar 11 sa 14-il litru fil-pazjenti adulti b’funzjoni renali normali (abbażi tal-analiżi konvenzjonali farmakokinetika mhux kompartimentali). La sugammadex u lanqas il-kumpless ta’ sugammadex u rocuronium ma jeħlu mal- proteini tal-plażma jew mal-eritroċiti, kif intwera in vitro bl-użu ta’ plażma umana tal-irġiel u demm sħiħ. Sugammadex juri kinetika lineari fil-medda dożali ta’ 1 sa 16 mg/kg meta jingħata bħala doża bolus IV.

Metaboliżmu
Fi studji ta’ qabel l-użu kliniku u dawk kliniċi, l-ebda metaboliti ta’ sugammadex ma kienu osservati, u t-tneħħija renali tal-prodott mhux mibdul biss ġiet osservata bħala r-rotta tal-eliminazzjoni.

Eliminazzjoni
F’pazjenti adulti b’funzjoni renali normali li ngħataw, in-nofs ħajja tal-eliminazzjoni (t½) ta’sugammadex hi ta’ madwar sagħtejn, u t‑tneħħija stmata minn ġol-plażma hi ta’ madwar 88 mL/min. Studju dwar il-bilanċ tal-massa wera li > 90 % tad-doża tneħħiet fi żmien 24 siegħa. 96 % tad-doża tneħħiet fl-awrina, li minnha, mill-inqas 95 % tista’ tkun attribwita għal sugammadex mhux mibdul. It-tneħħija permezz tal-ippurgar jew l-arja li toħroġ man-nifs kienet inqas minn 0.02 % tad-doża.
L-għoti ta’ sugammadex lill-voluntiera b’saħħithom irriżultat fiż-żieda fl-eliminazzjoni renali ta’ rocuronium fil-kumpless.

Popolazzjonijiet speċjali

Indeboliment renali u età:
Fi studju farmakokinetiku li qabbel pazjenti b’indeboliment sever renali ma’ pazjenti b’funzjoni renali normali, il-livelli ta’ sugammadex fil-plażma kienu simili matul l-ewwel siegħa wara d-doża, u wara dan il-ħin il-livelli naqsu b’mod aktar veloċi fil-grupp tal-kontroll. L-esponiment totali għal sugammadex dam aktar, u dan wassal għal esponiment ta’ 17-il darba ogħla fil-pazjenti b’indeboliment renali sever. Konċentrazzjonijiet baxxi ta’ sugammadex ġew rilevati għal mill-inqas 48 siegħa wara d-doża f’pazjenti b’insuffiċjenza renali severa. Fi studju ieħor li qabbel individwi b’indeboliment renali moderat jew sever ma’ individwi b’funzjoni renali normali, l-eliminazzjoni ta’ sugammadex tnaqqset progressivament u t-t½ ġie progressivament imtawwal bit-tnaqqis fil-funzjoni renali. L-esponiment kien darbtejn u 5 darbiet ogħla f’individwi b’indeboliment renali moderat u sever, rispettivament. Il-konċentrazzjonijiet ta’ sugammadex ma baqgħux jiġi rilevati 7 ijiem wara d-doża f’individwi b’insuffiċjenza renali severa.

Tabella 8: Sommarju tal-parametri farmakokinetiċi ta’ sugammadex stratifikati skont l-età u l- funzjoni renali huwa ppreżentat hawn taħt
	Karatteristiċi Magħżula tal-Pazjent
	Parametri Medji Mbassra tal-PK (CV*%)

	Demografika
Età
Piż tal-ġisem
	Funzjoni tal-kliewi
Tneħħija tal-kreatinina
(mL/min)
	Tneħħija
(mL/min)
	Volum ta’ distribuzzjoni fi stat fiss (L)
	Half-life (hr) ta’ eliminazzjoni

	Adult
	Normali
	
	100
	84 (26)
	13
	2.2 (23)

	40 sena
75 kg
	Indebolita
	Ħafifa
	50
	48 (28)
	15
	4.1 (25)

	
	
	Moderata
	30
	29 (28)
	15
	7.0 (26)

	
	
	Sever
	10
	8.9 (27)
	16
	23 (27)

	Anzjani
	Normali
	
	80
	73 (27)
	13
	2.6 (25)

	75 sena
75 kg
	Indebolita
	Ħafifa
	50
	48 (27)
	15
	4.1 (25)

	
	
	Moderata
	30
	29 (26)
	15
	6.9 (25)

	
	
	Sever
	10
	8.9 (28)
	16
	23 (27)

	Adolexxent
	Normali
	
	95
	71 (27)
	10
	2.0 (23)

	15-il sena
56 kg
	Indebolita
	Ħafifa
	48
	41 (28)
	11
	3.8 (25)

	
	
	Moderata
	29
	25 (28)
	12
	6.3 (25)

	
	
	Sever
	9.5
	7.4 (28)
	12
	22 (28)

	Perjodu tan-nofs tat-tfulija
	Normali
	
	60
	39 (29)
	5.8
	2.1 (24)

	9 snin
28 kg
	Indebolita
	Ħafifa
	30
	21 (27)
	6.3
	4.0 (25)

	
	
	Moderata
	18
	12 (28)
	6.5
	6.8 (26)

	
	
	Sever
	6.0
	3.3 (28)
	6.7
	25 (27)

	Tfulija bikrija
	Normali
	
	37
	22 (26)
	3.4
	2.1 (24)

	3.5 snin
15 kg
	Indebolita
	Ħafifa
	18
	11 (28)
	3.5
	4.2 (25)

	
	
	Moderata
	11
	6.1 (27)
	3.6
	7.6 (27)

	
	
	Sever
	3.7
	1.6 (27)
	3.7
	28 (27)

	Tifel żgħir
	Normali
	
	28
	16 (28)
	2.5
	2.1 (24)

	1.5 sena
11 kg
	Indebolita
	Ħafifa
	14
	7.6 (28)
	2.5
	4.4 (26)

	
	
	Moderata
	8.4
	4.2 (28)
	2.6
	7.9 (28)

	
	
	Sever
	2.8
	1.1 (27)
	2.6
	29 (27)

	Tarbija
	Normali
	
	21
	12 (28)
	1.8
	2.2 (24)

	6 xhur
7.9 kg
	Indebolita
	Ħafifa
	11
	5.4 (27)
	1.9
	4.6 (26)

	
	
	Moderata
	6.4
	2.9 (26)
	1.9
	8.3 (26)

	
	
	Sever
	2.1
	0.76 (28)
	1.9
	32 (27)

	Tarbija tat-twelid
	Normali
	
	13
	13 (28)
	1.1
	1.3 (22)

	15-il jum
3.8 kg
	Indebolita
	Ħafifa
	6.4
	5.7 (26)
	1.1
	2.7 (23)

	
	
	Moderata
	3.9
	3.1 (27)
	1.1
	4.8 (26)

	
	
	Sever
	1.3
	0.77 (27)
	1.1
	18 (26)


*CV= koeffiċjent tal-varjazzjoni

Sess
Ma ġew osservati l-ebda differenzi bejn is-sessi.

Razza
Fi studju fuq persuni Ġappuniżi u Kawkażi b’saħħithom, ma ġew osservati l-ebda differenzi klinikament rilevanti fil-parametri farmakokinetiċi. Dejta limitata ma tindika l-ebda differenzi fil-parametri farmakokinetiċi fl-Afroamerikani jew Amerikani Suwed.

Piż tal-ġisem
L-analiżi farmakokinetika tal-popolazzjoni adulta u tal-pazjenti anzjani ma wriet l-ebda relazzjoni klinikament rilevanti tat-tneħħija u tal-volum ta’ distribuzzjoni mal-piż tal-ġisem.

Obeżità
Fi studju kliniku wieħed f’pazjenti morbidament obeżi, 2 mg/kg u 4 mg/kg ta’ sugammadex ingħataw bħala doża skont il-piż attwali tal-ġisem (n = 76) jew il-piż ideali tal-ġisem (n = 74). L-esponiment għal sugammadex żdied b’manjiera dipendenti fuq id-doża u lineari wara l-għoti skont il-piż attwali tal-ġisem jew il-piż ideali tal-ġisem. Ma ġiet osservata l-ebda differenza klinikament rilevanti fil-parametri farmakokinetiċi bejn il-pazjenti morbidament obeżi u l-popolazzjoni ġenerali.

5.3	Tagħrif ta’ qabel l-użu kliniku dwar is-sigurtà

Tagħrif ta’ qabel l-użu kliniku, ma turi l-ebda periklu speċjali għall-bnedmin abbażi tal-istudji konvenzjonali tas-sigurtà farmakoloġika, tat-tossiċità minn dożi ripetuti, tal-ġenotossiċità potenzjali, u tat-tossiċità fuq ir-riproduzzjoni, it-tolleranza lokali jew il-kompatibilità mad-demm.

Sugammadex jitneħħa malajr fl-ispeċi ta’ qabel l-użu kliniku, għalkemm ġie osservat fdal ta’ sugammadex fl-għadam u fis-snien tal-firien żgħar. L-istudji ta’ qabel l-użu kliniku fil-firien adulti u maturi juru li sugammadex ma jaffettwax ħażin il-kulur tas-snien u l-kwalità tal-għadam, l-istruttura tal-għadam, jew il-metaboliżmu tal-għadam. Sugammadex m’għandu l-ebda effett fuq it-tiswija tal-ksur u l-immudellar mill-ġdid tal-għadam.


6.	TAGĦRIF FARMAĊEWTIKU

6.1	Lista ta’ eċċipjenti

Aċidu idrokloriku (għall-aġġustament tal-pH) u/jew idrossidu tas-sodju (għall-aġġustament tal-pH).
Ilma għall-injezzjonijiet

6.2	Inkompatibbilitajiet

Dan il-prodott mediċinali m’għandux jitħallat ma’ prodotti mediċinali oħrajn ħlief dawk imsemmija f’sezzjoni 6.6.
L-inkompatibilità fiżika kienet irrappurtata mal-verapamil, ondansetron u ranitidina.

6.3	Żmien kemm idum tajjeb il-prodott mediċinali

3 snin

Wara li jinfetaħ għall-ewwel darba u tiġi dimostrata l-istabbiltà fiżika u kimika waqt l-użu tad-dilwizzjoni għal 48 siegħa f’temperatura ta’ 2 °C sa 25 °C. Minn aspett mikrobijoloġiku, il-prodott dilwit għandu jintuża immedjatament. Jekk ma jintużax immedjatament, iż-żmien tal-ħażna waqt l-użu u l-kundizzjonijiet ta’ qabel l-użu huma fir-responsabbiltà ta’ dak li jużah, u normalment ma jkunux itwal minn 24 siegħa f’temperatura ta’ 2 °C sa 8 °C, għajr meta d-dilwizzjoni tkun saret f’kundizzjonijiet asettiċi kkontrollati u vverifikati.

6.4	Prekawzjonijiet speċjali għall-ħażna

Aħżen f’temperatura taħt 30 °C. Tiffriżahx.
Żomm il-kunjett fil-kartuna ta’ barra sabiex tipproteġih mid-dawl.
Għall-kundizzjonijiet tal-ħażna wara d-dilwizzjoni tal-prodott mediċinali, ara sezzjoni 6.3.

6.5	In-natura u kontenut tal-kontenitur

2 mL ta’ soluzzjoni f’kunjett tal-ħġieġ ta’ tip I b’tappijiet tal-gomma tal-klorobutil, b’siġill tal-aluminju tat-tip crimp-cap u flip-off.
Daqsijiet tal-pakketti: 10 kunjetti ta’ 2 mL.

6.6	Prekawzjonijiet speċjali għar-rimi u tqandil ieħor

Sugammadex Amomed jista’ jiġi injettat ġol-linja ġol-vina ta’ infużjoni għaddejja bis-soluzzjonijiet ta’ ġol-vina li ġejjin: klorur tas-sodju ta’ 9 mg/mL (0.9 %), glukożju ta’ 50 mg/mL (5 %) klorur tas-sodju ta’ 4.5 mg/mL (0.45 %) u glukożju ta’ 25 mg/mL (2.5 %), soluzzjoni tal-lattat Ringers, soluzzjoni Ringers, glukożju ta’ 50 mg/mL (5 %) fil-klorur tas-sodju ta’ 9 mg/mL (0.9 %).

Il-linja tal-infużjoni għandha titlaħlaħ b’mod adegwat (eż. b’0.9 % klorur tas-spdju) bejn l-għoti tal- Sugammadex u prodotti mediċinali oħra.

Użu fil-popolazzjoni pedjatrika
Għal pazjenti pedjatriċi, Sugammadex Amomed tista’ tkun dilwita billi tjintuża l-klorur tas-sodju ta’ 9 mg/mL (0.9%) għall-konċentrazzjoni ta’ 10 mg/mL (ara sezzjoni 6.3).

Kull fdal tal-prodott mediċinali li ma jkunx intuża jew skart għandu jintrema f’konformità mal-liġijiet lokali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

AOP Orphan Pharmaceuticals GmbH
Leopold-Ungar-Platz 2
1190 Vienna
L-Awstrija

8.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/22/1708/001

9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni: 10. Jannar 2023


10.	DATA TA’ REVIŻJONI TAT-TEST


Informazzjoni ddettaljata dwar dan il-prodott mediċinali tinsab fuq is-sit web tal-Aġenzija Ewropea għall-Mediċini https://www.ema.europa.eu.
























ANNESS II

A.	MANIFATTUR RESPONSABBLI GĦALL-ĦRUĠ TAL-LOTT

B.	KUNDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

Ċ.	KUNDIZZJONIJIET OĦRA TAL-AWTORIZZAZZJONI GĦAT-TQEGĦID FIS-SUQ.

D.	KUNDIZZJONIJIET JEW RESTRIZZJONIJIET FIR- RIGWARD TAL-UŻU SIGUR U EFFIKAĊI TAL-PRODOTT MEDIĊINALI


A.	MANIFATTUR RESPONSABBLI GĦALL-ĦRUĠ TAL-LOTT

Isem u indirizz il-manifattur responsabbli għall-ħruġ tal-lott

Bendalis GmbH
Keltenring 17
82041 OberhachingBiofactor GmbH
Rudolf-Huch Straße 14
38667 Bad Harzburg
Il-Ġermanja


B.	KUNDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

Prodott mediċinali li jingħata b’riċetta mediċinali ristretta (ara Anness I: Sommarju tal- Karatteristiċi tal-Prodott, sezzjoni 4.2).


C.	KUNDIZZJONIJIET OĦRA TAL-AWTORIZZAZZJONI GĦAT-TQEGĦID FIS-SUQ.

	Rapporti perjodiċi aġġornati dwar is-sigurtà (PSURs)

Ir-rekwiżiti għas-sottomissjoni tal-PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (il-lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikat fuq il-portal elettroniku Ewropew tal-mediċini.


D.	KUNDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI

	Pjan tal-immaniġġar tar-riskji (RMP)

Id-detentur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi ta’ farmakovigilanza deskritti b’mod iddettaljat fil-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

Għandu jiġi ppreżentat RMP aġġornat:
	Fuq talba tal-Aġenzija Ewropea għall-Mediċini;
	Kull meta l-pjan tal-immaniġġar tar-riskji jiġi modifikat speċjalment minħabba li tinħareġ informazzjoni ġdida li tista’ twassal għal bidla sinifikanti fil-profil tal-benefiċċju/riskju jew minħabba li jintlaħaq tragward importanti (farmakoviġilanza jew minimizzazzjoni tar-riskji).
























ANNESS III

TIKKETTAR U FULJETT TA’ TAGĦRIF
























A. TIKKETTAR


TAGĦRIF LI GĦANDU JIDHER FUQ IL-PAKKETT TA’ BARRA

KARTUNA TA’ BARRA, 10 X 2 mL kunjetti


1.	ISEM TAL-PRODOTT MEDIĊINALI

Sugammadex Amomed 100 mg/mL soluzzjoni għall-injezzjoni
sugammadex


2.	DIKJARAZZJONI TAS-SUSTANZA(I) ATTIVA(I)

1 mL fih 100 mg ta’ sugammadex (bħala sodju ta’ sugammadex).
Kull kunjett ta’ 2 mL fih 200 mg ta’ sugammadex (bħala sodju ta’ sugammadex).
200 mg/2 mL


3.	LISTA TA’ EĊĊIPJENTI

Sustanzi oħra: aċidu idrokloriku u/jew idrossidu tas-sodju (għall-aġġustament tal-pH), ilma għall-injezzjonijiet.
Ara l-fuljett ta’ tagħrif għal aktar informazzjoni.


4.	GĦAMLA FARMAĊEWTIKA U KONTENUT

Soluzzjoni għall-injezzjoni
10 kunjetti
200 mg/2 mL


5.	MOD TA’ KIF U MNEJN JINGĦATA

Użu għal ġol-vini Jintuża darba biss.
Aqra l-fuljett ta’ tagħrif qabel l-użu.


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

EXP
Wara li jinfetaħ u jiġi dilwit għall-ewwel darba, aħżen f’temperatura ta’ 2-8 °C u użah fi żmien 24 siegħa.


9.	KUNDIZZJONIJIET SPEĊJALI TAL-ĦAŻNA

Aħżen f’temperatura taħt 30 °C. Tiffriżahx. Żomm il-kunjett fil-kartuna ta’ barra sabiex tipproteġih mid-dawl.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN

Armi kwalunkwe soluzzjoni mhux użata.


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

AOP Orphan Pharmaceuticals GmbH
Leopold-Ungar-Platz 2
1190 Vienna
L-Awstrija


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/22/1708/001


13.	NUMRU TAL-LOTT

Lot


14.	KLASSIFIKAZZJONI ĠENERALI TA’ KIF JINGĦATA

[għandu jitlesta fil-pajjiż stess]


15.	STRUZZJONIJIET DWAR L-UŻU


16.	INFORMAZZJONI BIL-BRAILLE

Il-ġustifikazzjoni biex ma jkunx inkluż il-Braille hija aċċettata


17.	IDENTIFIKATUR UNIKU – BARCODE 2D

Barcode 2D li jkollha l-identifikatur uniku inkluż.


18.	IDENTIFIKATUR UNIKU - DEJTA LI TINQARA MILL-BNIEDEM

PC {numru}
SN {numru}
NN {numru}


TAGĦRIF MINIMU LI GĦANDU JIDHER FUQ IL-PAKKETTI Ż-ŻGĦAR EWLENIN,

TIKKETTA TAL-KUNJETT, kunjett ta’ 10 x 2 mL


1.	ISEM IL-PRODOTT MEDIĊINALI U MNEJN GĦANDU JINGĦATA

Sugammadex Amomed 100 mg/mL injezzjoni
sugammadex
IV


2.	METODU TA’ KIF GĦANDU JINGĦATA


3.	DATA TA’ SKADENZA

EXP


4.	NUMRU TAL-LOTT

Lott


5.	IL-KONTENUT SKONT IL-PIŻ, IL-VOLUM, JEW PARTI INDIVIDWALI

200 mg/2 mL


6.	OĦRAJN

























B. FULJETT TA’ TAGĦRIF


Fuljett ta’ tagħrif: Informazzjoni għall-utent

Sugammadex Amomed 100 mg/mL soluzzjoni għall-injezzjoni
sugammadex

Aqra sew dan il-fuljett kollu qabel ma tingħata din il-mediċina għaliex fih informazzjoni importanti għalik.
-	Żomm dan il-fuljett. Jista’ jkollok bżonn terġa’ taqrah.
-	Jekk ikollok aktar mistoqsijiet, staqsi lill-anestetista jew lit-tabib tiegħek.
-	Jekk ikollok xi effett sekondarju kellem lill-anestetista tiegħek jew li xi tabib ieħor. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.

F’dan il-fuljett:

1.	X’inhu Sugammadex Amomed u għalxiex jintuża
2.	X’għandek tkun taf qabel ma jingħata Sugammadex Amomed
3.	Kif jingħata Sugammadex Amomed
4.	Effetti sekondarji possibbli
5.	Kif taħżen Sugammadex Amomed
6.	Kontenut tal-pakkett u informazzjoni oħra


1.	X’inhu Sugammadex Amomed u għalxiex jintuża

X’inhu Sugammadex Amomed
Sugammadex Amomed fiha s-sustanza attiva sugammadex. Sugammadex Amomed hija kkunsidrata bħala aġent silettiv rilassanti li jorbot t għaliex dan jaħdem biss ma’ rilassanti tal-muskoli speċifiċi, marocuronium bromur jew vecuronium bromur.

Għalxiex jintuża Sugammadex Amomed
Meta jkollok xi tipi ta’ operazzjonijiet, il-muskoli tiegħek iridu jkunu kompletament rilassati.
Dan jagħmilha iktar faċli għall-kirurgu biex iwettaq l-operazzjoni. Biex jagħmel dan, l-anestetiku ġenerali li jingħata jinkludi mediċini biex jirrilassaw il-muskoli tiegħek. Dawn huma msejħa rilassanti tal-muskoli, u eżempji tagħhom jinkludu rocuronium bromur u vecuronium bromur. Minħabba li dawn il-mediċini wkoll jirrilassaw il-muskoli tan-nifs, ser tkun teħtieġ l-għajnuna biex tieħu n-nifs (ventilazzjoni artifiċjali) matul u wara l-operazzjoni sakemm tkun tista’ tieħu n-nifs waħdek mill-ġdid.
Sugammadex Amomed jingħata biex iħaffef l-irkupru tal-muskoli mill-operazzjoni biex tippermettilek tieħu n-nifs b’mod normali aktar malajr. Huwa jagħmel dan billi jikkombina marocuronium bromur jew vecuronium bromur f’ġismek. Dan jista’ jintuża fl-adulti kull meta jingħata rocuronium bromur jew vecuronium bromur.
Jista’ jintuża fit-trabi tat-twelid, tfal żgħar, tfal, u fl-adolexxenti (mit-twelid sa 17-il sena) meta jingħata rocuronium bromide.


2.	X’għandek tkun taf qabel ma tingħata Sugammadex Amomed

M’għandekx tingħata Sugammadex Amomed
•	Jekk inti allerġiku/a għal sugammadex jew xi sustanza oħra ta’ din il-mediċina (elenkati fis- sezzjoni 6).
→ Għid lill-anestetista tiegħek jekk dan japplika għalik.

Twissijiet u prekawzjonijiet
Kellem lill-anestetista tiegħek qabel ma tingħata Sugammadex Amomed
•	jekk għandek, jew jekk fil-passat kellek mard tal-kliewi. Dan hu importanti għax Sugammadex Amomed titneħħa minn ġismek permezz tal-kliewi.
•	jekk għandek, jew jekk fil-passat kellek mard tal-fwied.
•	jekk għandekx żamma ta’ fluwidu (edema).
•	jekk għandek mard li hu magħruf li jwassal għal żieda fir-riskju ta’ emorraġija (disturbi fil-koagulazzjoni) jew mediċina kontra l-koagulazzjoni.

Mediċini oħra u Sugammadex Amomed
→ Kellem lill-anestetista tiegħek jekk qed tieħu, dan l-aħħar ħadt jew tista’ tieħu xi mediċini oħra. Sugammadex Amomed tista’ taffettwa mediċini oħrajn jew tkun affettwata minnhom.

Xi mediċini jnaqqsu l-effett ta’ Sugammadex Amomed
→ Hu importanti b’mod speċjali li tgħid lill-anestetista tiegħek jekk dan l-aħħar ħadt:
•	toremifen (jintuża għall-kura tal-kanċer tas-sider).
•	aċidu fusidiku (antibijotiku).

Sugammadex Amomed jista’ jaffettwa l-kontraċettivi ormonali
•	Sugammadex Amomed jista’ jagħmel il-kontraċettivi ormonali - li jinkludu l-‘Pillola’, iċ-ċirku vaġinali, impjanti jew Sistema InterUterina (IUS) ormonali - inqas effettivi għax inaqqas kemm inti tirċievi mill-ormon tal-proġestoġen. L-ammont ta’ proġestoġen li jintilef bl-użu ta’ Sugammadex Amomed hu bejn wieħed u ieħor l-istess bħal dak meta ma tiħux il-Pillola kontraċettiva orali waħda.
→ Jekk tieħu l-Pillola fl-istess jum meta tingħatalek Sugammadex Amomed, segwi l-istruzzjonijiet għal meta ma taqbeż doża fil-fuljett ta’ tagħrif tal-Pillola.
→ Jekk qed tuża kontraċettivi ormonali oħrajn (pereżempju ċ-ċirku vaġinali, impjant jew IUS) għandek tuża metodu kontraċettiv ieħor mhux ormonali (bħal kondom) għas-7 ijiem li jkun imiss, u segwi l-parir fil-fuljett ta’ tagħrif.

Effetti fuq it-testijiet tad-demm
B’mod ġenerali, Sugammadex Amomed m’għandu l-ebda effett fuq it-testijiet tal-laboratorju. Madankollu, jista’ jaffettwa r-riżultati ta’ test tad-demm għal ormon imsejjaħ proġesteron. Kellem lit-tabib tiegħek jekk il-livelli ta’ proġesteron tiegħek ikollhom bżonn jiġu ttestjati fl-istess jum meta tirċievi Sugammadex Amomed.

Tqala u treddigħ
→ Għid lill-anestetista tiegħek jekk inti tqila jew tista’ tkun tqila jew qed tredda’. Xorta waħda tista’ tingħata Sugammadex Amomed, iżda l-ewwel trid tiddiskuti dan il-fatt.
Mhux magħruf jekk sugammadex jistax jgħaddi fil-ħalib tas-sider tal-bniedem. L-anestetista tiegħek ser jgħinek tiddeċiedi jekk għandekx twaqqaf it-treddigħ, jew jekk twaqqafx it-trattament b’sugammadex, wara li jiġi kkunsidrat il-benefiċċju ta’ treddigћ gћat-tarbija u l-benefiċċju ta’ Sugammadex Amomed gћall-omm.

Sewqan u tħaddim tal-magni
Sugammadex Amomed m’għandha l-ebda effett jew ftit li xejn għandha effett fuq il-ħila biex wieħed isuq u jħaddem il-magni.

Sugammadex Amomed fiha s-sodju
Din il-mediċina fiha sa 9.7 mg ta’ sodju (komponent ewlieni tal-melħ tat-tisjir / tal-mejda) f’kull mL. Dan huwa ekwivalenti għal 0.5 % tat-teħid fid-dieta massimu rakkomandat ta’ kuljum ta’ sodju għal adult.


3.	Kif tingħata Sugammadex Amomed

Sugammadex Amomed jingħata lilek mill-anestetista tiegħek, jew taħt il-kura tal-anestetista tiegħek.

Id-doża
L-anestetista tiegħek ser jikkalkula d-doża ta’ Sugammadex Amomed li teħtieġ ibbażat fuq:
•	il-piż tiegħek
•	kemm il-mediċina rilassanti tal-muskoli għadha qed taffettwak.
Id-doża normali hi ta’ minn 2-4 mg għal kull kg ta’ piż tal-ġisem għal pazjenti ta’ kull età. Fl-adulti tista’ tingħata doża ta’ 16 mg/kg jekk ikun meħtieġ irkupru urġenti mir-rilassament tal-muskoli.

Kif tingħata Sugammadex Amomed
Sugammadex Amomed ser jingħatalek mill-anestetista tiegħek. Tingħata bħala injezzjoni waħda minn linja ġol-vina.

Jekk jingħatalek aktar Sugammadex Amomed minn dak rakkomandat
Ladarba l-anestetista tiegħek ser ikun qed jimmonitorja l-kundizzjoni tiegħek bir-reqqa, mhux mistenni li ser tingħata aktar Sugammadex Amomed milli suppost. Iżda anki jekk jiġri dan, mhux mistenni li tikkawża xi problema.

Jekk għandek aktar mistoqsijiet dwar l-użu ta’ din il-mediċina, staqsi lill-anestetista tiegħek jew tabib ieħor.


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd. Jekk dawn l-effetti sekondarji jseħħu waqt li tkun taħt l-effett tal-anesteżija, dawn ser ikunu mmonitorjati u kkurati mill-anestetista tiegħek.

Effetti sekondarji komuni (jistgħu jaffettwaw sa 1 f’10 persuni)
•	Sogħla
•	Diffikultajiet fil-passaġġ respiratorju li jistgħu jinkludu sogħla jew li tiċċaqlaq bħallikieku ser tqum jew tieħu nifs
•	Anesteżija ħafifa – tista’ tħossok li qed tqum minn raqda fil-fond, u għalhekk ikollok bżonn ta’ aktar anesteżija. Dan jista’ jikkawża lil inti tiċċaqlaq jew tisgħol fi tmiem l-operazzjoni
•	Kumplikazzjonijiet matul il-proċedura tiegħek bħal tibdil fir-rata ta’ taħbit tal-qalb, fis-sogħla jew fil-movimenti
•	Tnaqqis fil-pressjoni tad-demm minħabba l-proċedura kirurġika

Effetti sekondarji mhux komuni (jistgħu jaffettwaw sa 1 f’100 persuna)
•	Qtugħ ta’ nifs minħabba bugħawwieġ fil-muskoli tal-passaġġi tan-nifs (bronkospażmu) seħħ f’pazjenti b’passat mediku ta’ problemi fil-pulmun.
•	Reazzjonijiet allerġiċi (ipersensittività għall-mediċina) – bħal raxx, ġilda ħamra, nefħa tal-ilsien u/jew tal-griżmejn, qtugħ ta’ nifs, bidliet fil-pressjoni tad-demm jew ir-rata tal-qalb, li xi kultant jistgħu jikkaġunaw tnaqqis serju fil-pressjoni tad-demm. Reazzjonijiet allergiċi severi jew reazzjonijiet severi li jixbhu r-reazzjoni allerġiċi jistgħu jkunu ta’ periklu għall-ħajja. Reazzjonijiet allerġiċi ġew irrappurtati f’voluntiera b’saħħithom u konxji.
•	Ritorn tar-rilassament tal-muskoli wara l-operazzjoni

Frekwenza mhux magħrufa
•	Meta tingħata Sugammadex Amomed, jista’ jiġri li l-qalb tħabbat ferm iktar bil-mod u t-taħbit tal-qalb isir tant bil-mod li jista’ jwassal għal arrest kardijaku

Rappurtar ta’ reazzjonijiet avversi suspettati
Jekk ikollok xi effett sekondarju, kellem lill-anestetista tiegħek jew tabib ieħor. Dan jinkludi xi effett sekondarju li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali mniżżla fl-Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen Sugammadex Amomed

Din il-mediċina se tiġi mmaniġġjata minn professjonisti fil-qasam mediku.
Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data ta’ skadenza li tidher fuq il-kartuna jew it-tikketta wara ‘SKADENZA’. Id- data ta’ meta tiskadi tirreferi għall-aħħar ġurnata ta’ dak ix-xahar.

Aħżen f’temperatura taħt 30 °C. Tagħmlux fil-friża. Żomm il-kunjett fil-kartuna ta’ barra sabiex tilqa’ mid-dawl.

Wara l-ewwel darba li tinfetaħ il-mediċina u d-dilwizzjoni, aħżen f’temperatura ta’ 2-8 °C u użaha fi żmien 24 siegħa.

Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.


6.	Kontenut tal-pakkett u informazzjoni oħra X’fih Sugammadex Amomed
-	Is-sustanza attiva hi sugammadex.
1 mL soluzzjoni għall-injezzjoni fiha sodju ta’ sugammadex ekwivalenti għal 100 mg ta’ sugammadex.
Kull kunjett ta’ 2 mL fih sodju ta’ sugammadex ekwivalenti għal 200 mg ta’ sugammadex.

-	Is-sustanzi l-oħra huma ilma għall-injezzjonijiet, aċidu idrokloriku u/jew idrossidu tas-sodju.

Kif jidher Sugammadex Amomed u l-kontenut tal-pakkett
Sugammadex Amomed huwa soluzzjoni għall-injezzjoni bejn ċara li tagħti għal ftit fl-isfar.
Tiġi f’żewġ daqsijiet ta’ pakketti differenti, li jkun fihom jew 10 kunjetti ta’ 2 mL jew 10 kunjetti b’soluzzjoni għall-injezzjoni ta’ 5 mL.

Detentur tal-Awtorizzazzjoni għat-Tqegħid fis-Suq

AOP Orphan Pharmaceuticals GmbH
Leopold-Ungar-Platz 2
1190 Vienna
L-Awstrija

Manifattur

Bendalis GmbH
Keltenring 17
82041 Oberhaching
Biofactor GmbH
Rudolf-Huch Straße 14
38667 Bad Harzburg
Il-Ġermanja

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	België/Belgique/Belgien 
AOP Orphan Pharmaceuticals GmbH (Austria)
Tél/Tel: +43 1 5037244
	Lietuva 
AOP Orphan Pharmaceuticals GmbH (Austrija)
Tel: + 43 1 5037244

	
България 
AOP Orphan Pharmaceuticals GmbH (Австрия)
Teл.: + 43 1 5037244

	
Luxembourg/Luxemburg 
AOP Orphan Pharmaceuticals GmbH (Austria) Tél/Tel: + 43 1 5037244

	Česká republika 
AOP Orphan Pharmaceuticals GmbH (Rakousko)
Tel: + 43 1 5037244

	Magyarország 
AOP Orphan Pharmaceuticals GmbH (Ausztria)
Tel.: + 43 1 5037244


	Danmark 
AOP Orphan Pharmaceuticals GmbH (Østrig)
Tlf: + 43 1 5037244

	Malta 
AOP Orphan Pharmaceuticals GmbH (L-Awstrija)
Tel: + 43 1 5037244


	Deutschland 
AOP Orphan Pharmaceuticals Germany GmbH
Tel: + 49 89 99 740 7600

	Nederland 
AOP Orphan Pharmaceuticals GmbH (Oostenrijk)
Tel: + 43 1 5037244


	Eesti 
AOP Orphan Pharmaceuticals GmbH (Austria)
Tel: + 43 1 5037244

	Norge 
AOP Orphan Pharmaceuticals GmbH (Østerrike)
Tlf: + 43 1 5037244


	Ελλάδα 
AOP Orphan Φαρμακευτική Ελλάδας ΜΕΠΕ (Ελλάδα)
Τηλ: +30 2107781283

	Österreich 
AOP Orphan Pharmaceuticals GmbH
Tel: + 43 1 5037244


	España 
AOP Orphan Pharmaceuticals Iberia S.L.U. 
Tel: +34 91 449 19 89

	Polska 
AOP Orphan Pharmaceuticals GmbH (Austria)
Tel.: + 43 1 5037244


	France 
AOP Orphan Pharmaceuticals France
Tél: + 33 1 85 74 69 44

	Portugal 
AOP Orphan Pharmaceuticals Iberia S.L.U. 
Tel: +34 91 449 19 89



	Hrvatska 
AOP Orphan Pharmaceuticals GmbH (Austrija)
Tel: + 43 1 5037244
	România 
AOP Orphan Pharmaceuticals GmbH (Austria)
Tel: + 43 1 5037244


	Ireland 
AOP Orphan Pharmaceuticals GmbH (Austria)
Tel: + 43 1 5037244
	Slovenija 
AOP Orphan Pharmaceuticals GmbH 
Tel: + 386 64209900


	Ísland 
AOP Orphan Pharmaceuticals GmbH (Austurríki)
Sími: + 43 1 5037244
	Slovenská republika 
AOP Orphan Pharmaceuticals GmbH - organizačná zložka
Tel: + 421 902 566 333


	Italia 
AOP Orphan Pharmaceuticals GmbH (Austria)
Tel: + 43 1 5037244

	Suomi/Finland 
AOP Orphan Pharmaceuticals GmbH (Itävalta)
Puh/Tel: + 43 1 5037244


	Κύπρος 
AOP Orphan Pharmaceuticals GmbH (Αυστρία)
Τηλ: + 43 1 5037244 

	Sverige 
AOP Orphan Pharmaceuticals GmbH (Österrike)
Tel: + 43 1 5037244


	Latvija 
AOP Orphan Pharmaceuticals GmbH (Austrija)
Tel: + 43 1 5037244
	United Kingdom (Northern Ireland) 
AOP Orphan Pharmaceuticals GmbH (Austria)
Tel: + 43 1 5037244



Dan il-fuljett kien rivedut l-aħħar f’din id-data:

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini: https://www.ema.europa.eu

---------------------------------------------------------------------------------------------------------------------------

It-tagħrif li jmiss qed jingħata biss għall-professjonisti fil-qasam mediku:
Jekk jogħġbok irreferi għas-Sommarju tal-Karatteristiċi tal-Prodott (SmPC, Summary of Product Characteristics) ta’ Sugammadex Amomed.

Indikazzjonijiet terapewtiċi u pożoloġija

It-treġġigħ lura ta’ bblukkar newromuskolari kkawżat mirocuronium jew vecuronium fl-adulti.

Għall-popolazzjoni pedjatrika: sugammadex hu indikat biss għat-treġġigħ lura ta’ rutina ta’ imblokk ikkaġunat minn rocuronium fil-pazjenti pedjatriċi mit-twelid sa 17-il sena.

Sugammadex għandu jingħata biss minn anestesista jew taħt is-superviżjoni tiegħu. L-użu ta’ teknika ta’ monitoraġġ newromuskolari adattat hu rakkomandat biex isir monitoraġġ tal-irkupru minn bblukkar newromuskolari (ara l-SmPC, sezzjoni 4.4).

Adulti

Treġġigħ lura tar-rutina
Hija rakkomandata doża ta’ 4 mg/kg ta’ sugammadex jekk l-irkupru ikun seħħ mill-inqas 1-2 għadd post- tetaniċi (PTC) wara bblukkar ikkaġunat minn rocuronium jew vecuronium. Il-ħin medjan għall-irkupru tal-proporzjon T4/T1 għal 0.9 hu madwar 3 minuti (ara l-SmPC, sezzjoni 5.1).
Hija rakkomandata doża ta’ 2 mg/kg ta’ sugammadex jekk ikun seħħ irkupru spontanju sa mill-inqas id-dehra mill-ġdid ta’ T2 wara bblukkar ikkaġunat minn rocuronium jew vecuronium. Il-ħin medjan għall-irkupru tal-proporzjon T4/T1 għal 0.9 hu madwar 2 minuti (ara l-SmPC, sezzjoni 5.1).
L-użu tad-dożi rakkomandati għat-treġġigħ lura ta’ rutina ser jirriżulta f’ħin medjan ftit iktar mgħaġġel għall-irkupru tal-proporzjon T4/T1 għal 0.9 ta’ rocuronium meta mqabbel mal-ibblukkar newromuskolari kkawżat minn vecuronium (ara l-SmPC, sezzjoni 5.1).

Treġġigħ lura immedjat ta’ bblukkar ikkawżat mirocuronium
Jekk ikun hemm ħtieġa klinika għal treġġigħ lura immedjat wara li jingħata rocuronium, hija rakkomandata doża ta’ 16 mg/kg ta’ sugammadex hi. Meta jingħata 16 mg/kg ta’ sugammadex 3 minuti wara doża bolus ta’ 1.2 mg/kg ta’ rocuronium bromur, jista’ jkun mistenni ħin medjan għall-irkupru tal-proporzjon T4/T1 għal 0.9 ta’ madwar 1.5 minuti (ara l-SmPC, sezzjoni 5.1).
M’hemm l-ebda dejta li tirrakkomanda l-użu ta’ sugammadex għat-treġġigħ lura immedjat wara bblukkar ikkawżat minn vecuronium.

L-għoti mill-ġdid ta’ sugammadex
Fis-sitwazzjoni eċċezzjonali tal-okkorrenza mill-ġdid tal-ibblukkar newromuskolari wara l-operazzjoni (ara l-SmPC, sezzjoni 4.4) wara doża inizjali ta’ 2 mg/kg jew 4 mg/kg ta’ sugammadex, hi rakkomandata doża ripetuta ta’ 4 mg/kg ta’ sugammadex. Wara t-tieni doża ta’ sugammadex, il-pazjent għandu jiġi mmonitorat mill-qrib biex jiġi żgurat ir-ritorn sostnut tal-funzjoni newromuskolari.

Indeboliment renali
L-użu ta’ sugammadex f’pazjenti b’indeboliment renali sever (inkluż il-pazjenti li jeħtieġu d-dijaliżi (CrCl < 30 mL/min)) mhuwiex rakkomandat (ara l-SmPC, sezzjoni 4.4).

Pazjenti obeżi
F’pazjenti obeżi, inkluż pazjenti obeżi b’mod morbidu (indiċi tal-massa tal-ġisem ≥ 40 kg/m2), id-doża ta’ sugammadex għandha tkun ibbażata fuq il-piż attwali tal-ġisem. L-istess rakkomandazzjonijiet dwar id-doża bħal dawk għall-adulti għandhom ikunu segwiti.

Popolazzjoni pedjatrika (mit-twelid sa 17-il sena)

Sugammadex jista’ jiġi dilwit għal 10 mg/mL biex tiżdied il-preċiżjoni tad-dożaġġ fil- popolazzjoni pedjatrika (ara l-SmPC, sezzjoni 6.6).

Treġġigħ lura ta’ rutina
Hija rakkomandata doża ta’ 4 mg/kg għat-treġġigħ lura ta’ bblukkar ikkaġunat mirocuronium jekk l- irkupru jkun laħaq mill-inqas 1-2 PTC.
Hija rakkomandata doża ta’ 2 mg/kg għat-treġġigħ lura ta’ rutina ta’ bblukkar ikkaġunat minn rocuronium meta T2 jidher mill-ġdid (ara l-SmPC, sezzjoni 5.1).

Kontraindikazzjonijiet

Sensittività eċċessiva għas-sustanza attiva jew għal kwalunkwe wieћed mill-eċċipjenti elenkati fis- sezzjoni 6.1.

Twissijiet speċjali u prekawzjonijiet għall-użu

Bħalma hi prattika postanestetika normali wara bbulukkar newromuskolari, hu rrakkomandat li jsir monitoraġġ tal-pazjent fil-perjodu immedjatament wara l-operazzjoni għal avvenimenti mhux mistennija li jinkludu l-okkorrenza mill-ġdid tal-ibblukkar newromuskolari.

Monitoraġġ tal-funzjoni respiratorja matul l-irkupru
L-appoġġ ventilatorju hu obbligatorju għal pazjenti sakemm terġa’ seħħ respirazzjoni spontanja adegwata wara t-treġġigħ lura tal-ibblukkar newromuskolari. Anki jekk l-irkupru mill-ibblukkar newromuskolari jkun sħiħ, prodotti mediċinali oħrajn użati fil-perjodu ta’ waqt u ta’ wara l-operazzjoni jistgħu jnaqqsu l-funzjoni respiratorja u għalhekk l-appoġġ ventilatorju jista’ jkun meħtieġ xorta waħda.
Jekk l-ibblukkar newromuskolari jseħħ mill-ġdid wara l-estubazzjoni, għandha tkun ipprovduta ventilazzjoni adegwata.

L-okkorrenza mill-ġdid ta’ bblukkar newromuskolari
Fi studji kliniċi b’individwi ttrattati brocuronium jew bi vecuronium, fejn sugammadex ingħata permezz ta’ doża ttikkettata għall-profondità tal-ibblukkar newromuskolari, ġiet osservata inċidenza ta’ 0.20% għar-rikorrenza tal-ibblukkar newromuskolari, kif ibbażat fuq il-monitoraġġ newromuskolari jew l-evidenza klinika. L-użu ta’ dożi aktar baxxi minn dawk rakkomandati jista’ jwassal għal riskju miżjud ta’ rikorrenza ta’ bblukkar newromuskolari wara t-treġġigħ lura inizjali u mhuwiex rakkomandat (ara l-SmPC, sezzjoni 4.2 u sezzjoni 4.8).

L-effett fuq l-emostażi
Fi studju li sar fuq pazjenti voluntiera, dożi ta’ 4 mg/kg u 16 mg/kg ta’ sugammadex irriżultaw f’estensjonijiet massimi tal-medja tal-ħin tat-tromboplastina parzjalment attivata (aPTT) ta’ 17 u 22% rispettivament u fi proporzjon normalizzat internazzjonali tal-ħin tal-protrombina [PT(INR)] ta’ 11 u 22% rispettivament. Dawn l-estensjonijiet tal-medja tal-aPTT u PT(INR) kienu ta’ tul ta’ ħin qasir (≤ 30 minuta). Abbażi tad-database klinika (N = 3,519) u ta’ studju speċifiku fuq 1 184 pazjent waqt kirurġija għal ksur tal-ġenb/sostituzzjoni ta’ ġog prinċipali ma kien hemm l-ebda effett klinikament rilevanti ta’ sugammadex 4 mg/kg waħedha jew flimkien ma’ mediċini antikoagulanti fuq l-inċidenza ta’ kumplikazzjonijiet ta’ emorraġija qabel jew wara l-operazzjoni.

F’esperimenti in vitro, ġiet osservata interazzjoni farmakodinamika (estensjoni tal-PTT u PT) ma’ antagonisti tal-vitamina K, eparina mhux frazzjonata, eparinojdi b’piż molekulari baxx, rivaroxaban u dabigatran. F’pazjenti li jkunu qed jirċievu antikoagulazzjoni profilattika ta’ rutina ta’ wara operazzjoni, din l-interazzjoni farmakodinamika mhijiex klinikament rilevanti. Għandha tiġi eżerċitata kawtela meta jiġi kkunsidrat l-użu ta’ sugammadex f’pazjenti li jkunu qed jirċievu antikoagulazzjoni terapewtika għal kundizzjoni eżistenti minn qabel jew komorbida.

Żieda fir-riskju ta’ emorraġija ma tistax tiġi eskluża f’pazjenti:
	b’defiċjenzi ereditarji tal-fattur tal-koagulazzjoni tad-demm dipendenti fuq il-vitamina K;
	b’koagulopatiji li kienu jeżistu minn qabel;
	fuq derivati tal-kumarina u b’INR ogħla minn 3.5;
	li jużaw antikoagulanti li jirċievu doża ta’ 16 mg/kg sugammadex.
Jekk ikun hemm ħtieġa medika li sugammadex jingħata lil dawn il-pazjenti, l-anesteżjoloġista jeħtieġ li jiddeċiedi jekk il-benefiċċji jiżbqux ir-riskju possibbli ta’ kumplikazzjonijiet tal-emorraġija filwaqt li jikkunsidra l-istorja medika tal-episodji ta’ emorraġija ta’ dawn il-pazjenti u t-tip ta’ operazzjoni skedata. Jekk sugammadex jingħata lil dawn il-pazjenti, hu rakkomandat li jsir monitoraġġ tal-parametri tal-emostażi u tal-koagulazzjoni.

Ħinijiet ta’ stennija għall-għoti mill-ġdid b’aġenti tal-ibblukkar newromuskolari wara t-treġġigħ lura b’sugammadex

Tabella 1: L-għoti mill-ġdid ta’ rocuronium jew vecuronium wara t-treġġigħ lura tar-rutina (sa 4 mg/kg ta’ sugammadex)
	Ħin minimu ta’ stennija
	NMBA u doża li għandha tingħata

	5 minuti
	1.2 mg/kg ta’ rocuronium

	4 sigħat
	0.6 mg/kg ta’ rocuronium jew
0.1 mg/kg ta’ vecuronium



Il-bidu tal-ibblukkar newromuskolari jista’ jittawwal sa madwar 4 minuti, u ż-żmien li jdum għaddej l-ibblukkar newromuskolari jista’ jitqassar għal madwar 15-il minuta wara l-għoti mill-ġdid ta’ 1.2 mg/kg ta’ rocuronium fi żmien 30 minuta wara l-għoti ta’ sugammadex.

Ibbażat fuq immudellar PK, il-ħin ta’ stennija rakkomandat f’pazjenti b’indeboliment renali ħafif jew moderat għall-użu mill-ġdid ta’ 0.6 mg/kg ta’ rocuronium jew 0.1 mg/kg ta’ vecuronium wara t- treġġigħ lura tar-rutina b’sugammadex għandu jkun ta’ 24 siegħa. Jekk ikun meħtieġ ħin ta’ stennija iqsar, id-doża tarocuronium għal ibblukkar newromuskolari ġdid għandu jkun ta’ 1.2 mg/kg.

L-għoti mill-ġdid tarocuronium jew vecuronium wara treġġigħ lura immedjat (16 mg/kg ta’ sugammadex): Għall-każijiet rari ħafna fejn dan jista’ jkun meħtieġ, huwa ssuġġerit ħin ta’ stennija ta’ 24 siegħa.

Jekk l-ibblukkar newromuskolari jkun meħtieġ qabel ma jkun għadda l-ħin ta’ stennija rrakkomandat, għandu jintuża aġent tal-ibblukkar newromuskolari mhux sterojdali. L-aġent tal-ibblukkar newromuskolari depolarizzanti jista’ jibda jaħdem aktar bil-mod milli mistenni, għaliex frazzjoni sostanzjali ta’ riċetturi nikotiniċi postġunzjonali tista’ tkun għadhaokkupata mill-aġent tal-ibblukkar newromuskolari.

Indeboliment renali
Sugammadex mhux rakkomandat sabiex tintuża f’pazjenti b’indeboliment sever renali, inkluż dawk li jeħtieġu d-dijaliżi (ara l-SmPC, sezzjoni 5.1).

Anesteżija ħafifa
Meta l-ibblukkar newromuskolari jkun treġġa’ lura intenzjonalment f’nofs l-għoti tal-loppju fil-provi kliniċi, xi drabi ġew osservati sinjali ta’ anesteżija ħafifa (ċaqliq, sogħla, tkerrih tal-wiċċ u sefsif tat-tubu trakeali).
Jekk l-ibblukkar newromuskolari jkun treġġa’ lura waqt li l-anesteżija jkompli jingħata, dożi addizzjonali tal-anestetiku u/jew opjojdi għandhom jingħataw kif indikat klinikament.

Bradikardija evidenti
F’każijiet rari, ġiet osservata bradikardija evidenti ftit minuti wara l-għoti ta’ sugammadex għat-treġġigħ lura ta’ bblukkar newromuskolari. Xi kultant, il-bradikardija tista’ twassal għal arrest kardijaku. (ara l-SmPC, sezzjoni 4.8). Il-pazjenti għandhom jiġu mmonitorjati mill-qrib għal tibdil emodinamiku matul u wara t-treġġigħ lura ta’ bblukkar newromuskolari. Għandu jingħata trattament b’sustanzi antikolinerġiċi jekk tiġi osservata l-bradikardija li tkun klinikament sinifikanti.

Indeboliment epatiku

Sugammadex ma jiġix metabolizzat u lanqas ma jitneħħa mill-fwied; għalhekk, ma sarux studji ddedikati għal dan l-aspett f’pazjenti b’indeboliment epatiku. Pazjenti b’indeboliment epatiku sever għandhom jiġu ttrattati b’attenzjoni kbira (ara l-SmPC, sezzjoni 4.2). F’każ li l-indeboliment epatiku jkun akkumpanjat minn koagulopatija, ara l-informazzjoni dwar l-effett fuq l-emostażi.

L-użu fl-Unità tal-Kura Intensiva (ICU)
Sugammadex ma kienx investigat f’pazjenti li kienu qed jirċievu rocuronium jew vecuronium fi sfond ta’ ICU.

L-użu ta’ mediċini għat-treġġigħ lura tal-ibblukkar newromuskolari, minbarra rocuronium jew vecuronium:
Sugammadex m’għandux jintuża biex ireġġa’ lura l-ibblukkar ikkaġunat minn mediċini tal-ibblukkar newromuskolari mhux sterojdi bħal sustanzi komposti ta’ suċċinilkolina jew benżilisokwinolinju. Sugammadex m’għandux jintuża għat-treġġigħ lura ta’ bblukkar newromuskolari kkaġunat minn mediċini tal-ibblukkar newromuskolari sterojdali minbarra rocuronium jew vecuronium, għax m’hemm l-ebda dejta dwar l-effikaċja u s-sigurtà għal dawn is-sitwazzjonijiet. Hi disponibbli dejta limitat għat-treġġigħ lura ta’ bblukkar ikkaġunat minn pancuronium, iżda hu rrakkomandat li ma jintużax is-sugammadex f’din is-sitwazzjoni.

Dewmien fl-irkupru
Kundizzjonijiet assoċjati mal-estensjoni fil-ħin taċ-ċirkolazzjoni, bħal mard kardjovaskulari, età avvanzata (ara l-SmPC, sezzjoni 4.2 għal ħin tal-irkupru fl-anzjani), jew stat edematuż (eż. Indeboliment epatiku sever) jistgħu jkunu assoċjati ma’ ħinijiet itwal ta’ rkupru.

Reazzjonijiet ta’ ipersensittività għall-mediċina
It-tobba għandhom ikunu ppreparati għall-possibbiltà ta’ reazzjonijiet ta’ ipersensittività għall-mediċina (li jinkludu reazzjonijiet anafilattiċi) u għandhom jieħdu l-prekawzjonijiet meħtieġa (ara l-SmPC, sezzjoni 4.8).

Sodju
Dan il-prodott mediċinali fih sa 9.4 mg ta’ sodju għal kull mL, ekwivalenti għal 0.5 % tat-teħid massimu rakkomandat ta’ kuljum mill-WHO ta’ 2 g ta’ sodju għal adult.

Interazzjoni ma’ prodotti mediċinali oħra u forom oħra ta’ interazzjoni

L-informazzjoni f’din is-sezzjoni hi bbażata fuq l-affinità ta’ rbit bejn sugammadex u prodotti mediċinali oħrajn, esperimenti mhux kliniċi, studji kliniċi u simulazzjonijiet bl-użu ta’ mudell li jikkunsidra l-effett farmakodinamiku ta’ sustanzi tal-ibblukkar newromuskolari u l-interazzjoni farmakokinetika bejn sustanzi tal-ibblukkar newromuskolari u sugammadex. Abbażi ta’ din id-dejta, mhuma mistennija l-ebda interazzjonijiet farmakodinamiċi klinikament sinifikanti ma’ prodotti mediċinali oħra, bl-eċċezzjoni ta’ dawn li ġejjin:
Għal interazzojnijiet ta’ spostament tat-toremifen u l-aċidu fusidiku ma setgħux ikunu esklużi (mhuma mistennija l-ebda interazzjonijiet klinikament sinifikanti ta’ qbid).
Għal kontraċettivi ormonali, ma tista’ tiġi eskluża linterazzjoni ta’ qbid klinikament rilevanti ( mhuma mistennija l-ebda interazzjonijiet ta’ spostament).

Interazzjonijiet li potenzjalment jistgħu jaffettwaw l-effikaċja ta’ sugammadex (interazzjonijiet ta’ spostament)
Minħabba l-għoti ta’ ċerti prodotti mediċinali wara sugammadex, teoretikament rocuronium jew vecuronium jistgħu jkunu spostati minn sugammadex. B’riżultat ta’ dan, l-okkorrenza mill-ġdid tal-ibblukkar newromuskolari tista’ tkun osservata. F’din is-sitwazzjoni, il-pazjent għandu jkun ivventilat. L-għoti tal-prodott mediċinali li kkawża l-ispostament għandu jitwaqqaf f’każ ta’ infużjoni. F’sitwazzjonijiet fejn interazzjonijiet potenzjali ta’ spostament jistgħu jiġu antiċipati, il-pazjenti għandhom jiġu mmonitorjati bir-reqqa għal sinjali tal-okkorrenza mill-ġdid ta’ bblukkar newromuskolari (għal madwar 15-il minuta) wara l-għoti parenterali ta’ prodott mediċinali ieħor li sseħħ f’perjodu ta’ 7.5 sigħat wara l-għoti ta’ sugammadex.

Toremifen
Għat-toremifen, li għandu affinità ta’ rbit relattivament għolja għal sugammadex u li għalih jistgħu jkunu preżenti konċentrazzjonijiet ta’ plażma relattivament għolja, jista’ jseħħ xi spostament ta’ vecuronium jew rocuronium mill-kumpless ma’ sugammadex. It-tobba għandhom ikunu konxji lI l-irkupru tal-proporzjon T4/T1 għal 0.9 jista’ għalhekk jittardja f’pazjenti li jkunu rċivew it-toremifen fl-istess jum tal-operazzjoni.

L-għoti ġol-vini tal-aċidu fusidiku
L-użu tal-aċidu fusifiku fil-fażi ta’ qabel l-operazzjoni jista’ joħloq xi dewmien fl-irkupru tal-proporzjon T4/T1 sa 0.9. L-ebda rikorrenza ta’ bblukkar newromuskolari mhu mistennija fil-fażi ta’ wara l-operazzjoni, ladarba r-rata tal-infużjoni tal-aċidu fusidiku hi fuq perjodu ta’ diversi sigħat u l-livelli fid-demm huma kumulattivi tul 2-3 ijiem. Għall-għoti mill-ġdid ta’ sugammadex, ara l-SmPC, sezzjoni 4.2.

Interazzjonijiet li potenzjalment jistgħu jaffettwaw l-effikaċja ta’ prodotti mediċinali oħra (interazzjonijiet ta’ qbid)
Minħabba l-għoti ta’ sugammadex, ċerti prodotti mediċinali jistgħu jsiru inqas effettivi minħabba t-tnaqqis fil-konċentrazzjonijiet tal-plażma (ħielsa). Jekk tiġi osservata sitwazzjoni bħal din, huwa rakkomandat li t-tabib jikkunsidra l-għoti mill-ġdid tal-prodott mediċinali, l-għoti ta’ prodott mediċinali li jkun terapewtikament ekwivalenti (preferibbilment minn klassi differenti ta’ kimiċi) u/jew interventi mhux farmakoloġiċi, kif ikun xieraq.

Kontraċettivi ormonali
L-interazzjoni bejn 4 mg/kg ta’ sugammadex u l-proġestoġen kienet imbassra li ser twassal għal tnaqqis fl-espożizzjoni għall-proġestoġen (34% ta’ l-AUC), li hija simili għat-tnaqqis osservat meta doża ta’ kuljum ta’ kontraċettiv orali tittieħed 12-il siegħa tard, li jista’ jwassal għal tnaqqis fl-effikaċja tiegħu. Għall-estroġeni, l-effett hu mistenni li jkun inqas. Għalhekk, l-għoti ta’ doża bolus ta’ sugammadex hija kkunsidrata li hija ekwivalenti għal doża waħda ta’ kuljum li ma titteħidx ta’ kontraċettiv sterojdali orali (jew ikkombinata jew proġestoġen biss). Jekk sugammadex jingħata fl-istess jum meta jittieħed kontraċettiv orali, għandha ssir referenza għal parir dwar doża li ma titteħidx, fil-fuljett ta’ tagħrif tal-kontraċettiv orali. Fil-każ ta’ kontraċettivi ormonali mhux orali, il-pazjent għandu juża metodu kontraċettiv mhux ormonali addizzjonali fis-7 ijiem ta’ wara u jirreferi għall-parir fil-fuljett ta’ tagħrif tal-prodott.

Interazzjonijiet minħabba l-effett li jdum tarocuronium jew vecuronium
Meta prodotti mediċinali li jsaħħu l-ibblukkar newromuskolari jintużaw fil-perjodu ta’ wara l-operazzjoni, għandha tingħata attenzjoni speċjali għall-possibbiltà tal-okkorrenza mill-ġdid tal-ibblukkar newromuskolari (ara l-SmPC, sezzjoni 4.4). Jekk jogħġbok irreferi għall-fuljett ta’ tagħrif tarocuronium jew vecuronium għal-lista tal-prodotti mediċinali speċifiċi li jsaħħu l-ibblukkar newromuskolari. F’każ li tiġi osservata l-okkorrenza mill-ġdid tal-ibblukkar newromuskolari, il-pazjent jista’ jkollu bżonn ta’ ventilazzjoni mekkanika u l-għoti mill-ġdid ta’ sugammadex (ara l-SmPC, sezzjoni 4.2).

Fertilità, tqala u treddigħ

Tqala
Għal sugammadex, m’hemm l-ebda dejta klinika disponibbli dwar l-użu fin-nisa tqal esposti.
Studji f’annimali ma jurux effetti dannużi diretti jew indiretti fuq it-tqala, fuq l-iżvilupp ta l-embriju/fetu, ħlas jew l-iżvilupp wara t-twelid.
Wieħed għandu joqgħod attent meta jagħti sugammadex lil nisa tqal.

Treddigħ
Mhux magħruf jekk sugammadex jitneħħiex fil-ħalib tas-sider uman. Studji f’annimali wrew it-tneħħija ta’ sugammadex fil-ħalib tas-sider uman. B’mod ġenerali, l-assorbiment orali ta’ ċiklodestrini hu baxx u mhu antiċipat l-ebda effett fuq it-tarbija li tkun terda’ wara l-għoti ta’ doża waħda lill-mara li tkun tredda’. Gћandha tittieћed deċiżjoni jekk il-mara twaqqafx it-treddigћ jew twaqqafx it-trattament b’sugammadex, wara li jiġi kkunsidrat il-benefiċċju ta’ treddigћ gћat-tarbija u l-benefiċċju tat-terapija gћall-mara.

Fertilità
L-effetti ta’ sugammadex fuq il-fertilità tal-bniedem ma kinux investigati. Studji f’annimali biex jevalwaw il-fertilità ma jurux effetti ta’ ħsara.

Effetti mhux mixtieqa

Sommarju tal-profil tas-sigurtà
Sugammadex jingħata flimkien mal-aġenti tal-ibblukkar newromuskolari u anestetiċi f’pazjent li kellhom bżonn operazzjoni. Il-kawżalità ta’ avvenimenti avversi hija għalhekk diffiċli biex tiġi vvalutata. L-iktar reazzjonijiet avversi rrappurtati b'mod komuni f’pazjenti li kellhom bżonn operazzjoni kienu s-sogħla, kumplikazzjoni fil-passaġġ respiratorju mill-anesteżija, kumplikazzjonijiet anestetiċi, ipertensjoni proċedurali u kumplikazzjoni proċedurali omuni (≥ 1/100 sa < 1/10)).

Tabella 2: Lista f’tabella tar-reazzjonijiet avversi
Is-sigurtà ta’ sugammadex ġie evalwat fi 3 519-il pazjent uniku f’bażi tad-dejta tas-sigurtà miġbura tal-fażi I-III. Ir-reazzjonijiet avversi li ġejjin ġew irrappurtati fi provi kliniċi bi plaċebo fejn l-individwi rċevew anesteżija u/jew aġenti tal-ibblukkar newromuskolari (1 078 esponiment tal-individwu għal sugammadex meta mqabbel ma’ 544 għal plaċebo):
Ir-reazzjonijiet avversi huma elenkati skont is-sistema tal-klassifika tal-organi u l-frekwenza 
[Komuni ħafna (≥ 1/10), komuni (≥ 1/100 sa < 1/10), mhux komuni (≥ 1/1 000 sa < 1/100), rari (≥ 1/10 000 sa < 1/1 000), rari ħafna (< 1/10 000)]

	Sistema tal-klassifika tal- organi
	Frekewenza
	Reazzjonijiet avversi (Termini ppreferuti)

	Disturbi fis-sistema immuni
	Mhux komuni
	Reazzjonijiet ta’ ipersensittività għall-mediċina (ara l-SmPC, sezzjoni 4.4)

	Disturbi respiratorji, toraċiċi u medjastinali
	Komuni
	Sogħla

	Korriment, avvelenament u komplikazzjonijiet proċedurali
	Komuni
	Kumplikazzjoni fil-passaġġ respiratorju waqt l-anesteżija

Kumplikazzjoni anestetika (ara l-SmPC, sezzjoni 4.4)

Ipertensjoni waqt xi proċedura

Kumplikazzjoni ta’ xi proċedura



Deskrizzjoni tar-reazzjonijiet avversi magħżula
Reazzjonijiet ta’ ipersensittività għall-mediċina
Kien hemm reazzjonijiet ta’ ipersensittività, li jinkludu l-anafilassi, f’xi pazjenti u voluntiera (għal informazzjoni dwar voluntiera b’saħħithom, ara Informazzjoni dwar voluntiera b’saħħithom hawn taħt). Fil-provi kliniċi ta’ pazjenti li kellhom bżonn operazzjoni, dawn ir-reazzjonijiet ma kinux rapportati b’mod komuni u għar-rapporti ta’ wara t-tqegħid fis-suq, il-frekwenza mhix magħrufa.
Dawn ir-reazzjonijiet kienu jvarjaw minn reazzjonijiet iżolati fuq il-ġilda għal reazzjonijiet sistemiċi serji (i.e. anafilassi, xokk anafilattiku) u seħħew f’pazjenti li ma kellhomx esppniment minn qabel għal sugammadex.
Is-sintomi assoċjati ma’ dawn ir-reazzjonijiet jistgħu jinkludu: fwawar, ħakk, raxx ta' eritematoż (sever), pressjoni baxxa, takikardja, nefħa fl-ilsien, nefħa fil-griżmejn, bronkospażmu u avvenimenti ta’ bblukkar tal-pulmun. Reazzjonijiet ta’ ipersensittività severi jistgħu jkunu fatali.
Fir-rapporti ta’ wara t-tqegħid fis-suq, ġiet osservata sensittività eċċessiva għal sugammadex kif ukoll għall-kumpless ta’ sugammadex u rocuronium.

Kumplikazzjoni fil-passaġġ respiratorju minħabba l-anesteżija
Kumplikazzjonijiet fil-passaġġ respiratorju minħabba l-anesteżija inkluż reżistenza kontra t-tubu endotrakeali, sogħla, reżistenza ħafifa, reazzjoni ta’ tqanqil sesswali waqt l-operazzjoni, sogħla waqt il-proċedura anestetika jew waqt l-operazzjoni, jew nifs spontanju tal-pazjent relatat mal-proċedura anestetika.

Kumplikazzjoni tal-anestetiku
Kumplikazzjonijiet tal-anestetiku, li huma indikattivi għar-restawr tal-funzjoni newromuskolari, inkluż il-moviment tar-riġel/driegħ jew tal-ġisem, jew sogħla waqt il-proċedura anestetika jew waqt l-operazzjoni, tkerrih tal-wiċċ u sefsif tat-tubu endotrakeali (ara l-SmPC, sezzjoni 4.4).

Kumplikazzjoni proċedurali
Il-kumplikazzjonijiet proċedurali inkludew is-sogħla, takikardija, bradikardija, moviment, u żieda fir-rata tat-taħbit tal-qalb.

Bradikardija evidenti
Wara t-tqegħid fis-suq, ġew osservati każijiet iżolati ta’ bradikardija evidenti u ta’ bradikardija b’arrest kardijaku ftit minuti wara l-għoti ta’ sugammadex (ara l-SmPC, sezzjoni 4.4).

L-okkorrenza mill-ġdid tal-ibblukkar newromuskolari
Fi studji kliniċi b’individwi ttrattati brocuronium jew vecuronium, fejn sugammadex ingħata permezz ta’ doża tikkettata għall-profondità tal-ibblukkar newromuskolari (N = 2022), ġiet osservata inċidenza ta’ 0.20% għall-okkorrenza mill-ġdid ta’ bblukkar newromuskolari abbażi tas-sorveljanza newromuskolari jew l-evidenza klinika (ara l-SmPC, sezzjoni 4.4).

Informazzjoni fuq il-voluntiera b’saħħithom
Studju randomizzat, double blind eżamina l-inċidenza tar-reazzjonijiet ta’ ipersensittività għall- mediċina f’voluntiera b’saħħithom li ngħataw sa 3 dożi ta’ plaċebo (N = 76), 4 mg/kg ta’ sugammadex (N = 151) jew 16 mg/kg ta’ sugammadex (N = 148). Rapporti ta’ ipersensittività suspettati ġew aġġudikati minn kumitat mgħammad. L-inċidenza tal-ipersensittività aġġudikata kienet ta’ 1.3 %, 6.6 % u 9.5 % fil-grupp tal-plaċebo, dak ta’ 4 mg/kg ta’ sugammadex u ta’ 16 mg/kg sugammadex, rispettivament. Ma kien hemm l-ebda rapport ta’ anafilassi wara il-plaċebo jew 4 mg/kg ta’ sugammadex. Kien hemm każ wieħed ta’ anafilassi aġġudikata wara l-ewwel doża ta’ 16 mg/kg ta’ sugammadex (inċidenza ta’ 0.7 %). Ma kien hemm l-ebda evidenza ta’ żieda fil-frekwenza jew is-severità ta’ ipersensittività b’dożi ripetuti ta’ sugammadex. 
Fi studju preċedenti mfassal b’mod simili, kien hemm tliet każijiet aġġudikati ta’ anafilassi, kollha wara 16 mg/kg ta’ sugammadex (inċidenza ta’ 2.0 %).
Fil-bażi tad-dejta Fażi 1 Miġbura, Każijiet Avversi kkunsidrati bħala komuni (≥ 1/100 sa < 1/10) jew komuni ħafna (≥ 1/10) u aktar frekwenti fost l-individwi ttrattati b’sugammadex milli fil-grupp tal-plaċebo, jinkludu disgewżja (10.1 %) , uġigħ ta’ ras (6.7 %), dardir (5.6 %), urtikarja (1.7 %), prurite (1.7 %), sturdament, (1.6 %), rimettar (1.2 %) u wġigħ addominali (1.0 %).

Informazzjoni addizzjonali dwar popolazzjonijiet speċjali

Pazjenti pulmonari
Fid-dejta ta’ wara t-tqegħid fis-suq u fi prova klinika ddedikata waħda f’pazjenti b’passat mediku ta’ kumplikazzjonijiet pulmonari, il-bronkospażmu kien irrappurtat bħala avveniment avvers relatat possibbli. Bħal fil-każ tal-pazjenti kollha b’passat mediku ta’ kumplikazzjonijiet pulmonari, it-tabib għandu jkun konxju mill-possibbiltà tal-okkorrenza ta’ bronkospażmu.

Popolazzjoni pedjatrika

Fi studji ta’ pazjenti pedjatriċi mit-twelid sa 17-il sena, il-profil tas-sigurtà ta’ sugammadex (sa 4 mg/kg) ġeneralment kien simili għall-profil osservat fl-adulti.

Pazjenti mobidament obeżi

Fi prova klinika waħda dedikata f’pazjenti morbidament obeżi, il-profil tas-sigurtà kien ġeneralment simili għall-profil f’pazjenti adulti fi studji miġbura ta’ Fażi 1 sa 3 (ara Tabella 2).

Pazjenti b’mard sistemiku sever

Fi prova f’pazjenti li ġew ivvalutati bħala ta’ Klassi 3 jew 4 tal-American Society of Anesthesiologists - ASA) (pazjenti b’mard sistemiku sever jew pazjenti b’mard sistemiku sever li huwa ta’ periklu kontinwu għall-ħajja), il-profil tar-reazzjonijiet avversi f’dawn il-pazjenti ta’ Klassi 3 u 4 tal-ASA kien ġeneralment simili għal dak tal-pazjenti adulti fl-istudji miġbura ta’ Fażi 1 sa 3 (ara tabella 2 u sezzjoni 5.1).

Doża eċċessiva

Fi studju kliniċi, każ wieħed ta’ doża eċċessiva aċċidentali b’40 mg/kg kien irrappurtat mingħajr l-ebda reazzjonijiet avversi sinifikanti. Fi studju dwar it-tolleranza fil-bniedem, sugammadex ingħata f’dożi sa 96 mg/kg. Ma ġew irrappurtati l-ebda avvenimenti avversi marbuta mad-doża u lanqas avvenimenti avversi serji.
Sugammadex jista’ jitneħħa bl-użu ta’ emodijaliżi b’filtru ta’ fluss għoli, imma mhux b’filtru ta’ fluss baxx. Abbażi tal-istudji kliniċi, il-konċentrazzjonijiet ta’ sugammadex fil-plażma jitnaqqsu sa 70% wara sessjoni ta’ dijaliżi tad-demm ta’ 3 sa 6 sigħat.

Lista ta’ eċċipjenti

Aċidu idrokloriku (għall-aġġustament tal-pH) u/jew idrossidu tas-sodju (għall-aġġustament tal-pH).
Ilma għall-injezzjonijiet

Żmien kemm idum tajjeb il-prodott mediċinali

3 snin

Wara li jinfetaħ għall-ewwel darba u tiġi dimostrata l-istabbiltà fiżika u kimika waqt l-użu tad-dilwizzjoni għal 48 siegħa f’temperatura ta’ 2 °C sa 25 °C. Minn aspett mikrobijoloġiku, il-prodott dilwit għandu jintuża immedjatament. Jekk ma jintużax immedjatament, iż-żmien tal-ħażna waqt l-użu u l-kundizzjonijiet ta’ qabel l-użu huma fir-responsabbiltà ta’ dak li jużah, u normalment ma jkunux itwal minn 24 siegħa f’temperatura ta’ 2 °C sa 8 °C, għajr meta d-dilwizzjoni tkun saret f’kundizzjonijiet asettiċi kkontrollati u vverifikati.

Prekawzjonijiet speċjali għall-ħażna

Aħżen f’temperatura taħt 30 °C. Tiffriżahx.
Żomm il-kunjett fil-kartuna ta’ barra sabiex tipproteġih mid-dawl.
Għall-kundizzjonijiet tal-ħażna wara d-dilwizzjoni tal-prodott mediċinali, ara l-SmPC, sezzjoni 6.3.

Prekawzjonijiet speċjali għar-rimi u tqandil ieħor

Sugammadex Amomed jista’ jiġi injettat ġol-linja ġol-vina ta’ infużjoni għaddejja bis-soluzzjonijiet ta’ ġol-vina li ġejjin: klorur tas-sodju ta’ 9 mg/mL (0.9 %), glukożju ta’ 50 mg/mL (5 %) klorur tas-sodju ta’ 4.5 mg/mL (0.45 %) u glukożju ta’ 25 mg/mL (2.5 %), soluzzjoni tal-lattat Ringers, soluzzjoni Ringers, glukożju ta’ 50 mg/mL (5 %) fil-klorur tas-sodju ta’ 9 mg/mL (0.9 %).

Il-linja tal-infużjoni għandha titlaħlaħ b’mod adegwat (eż. b’0.9 % klorur tas-spdju) bejn l-għoti tal- Sugammadex u prodotti mediċinali oħra.

Użu fil-popolazzjoni pedjatrika
Għal pazjenti pedjatriċi, Sugammadex Amomed tista’ tkun dilwita billi tjintuża l-klorur tas-sodju ta’ 9 mg/mL (0.9%) għall-konċentrazzjoni ta’ 10 mg/mL (ara l-SmPC, sezzjoni 6.3).

